Lima Perkara Anda Perlu Tahu Dalam Pasaran Global Hari Ini

Ini perkara-perkara yang anda perlu tahu dalam sesi awal pasaran Eropah sehingga pembukaan pasaran New York malam ini. Antara yang menarik hari ini ialah:
1) Malam ini pasaran akan memberi perhatian kepada data pertumbuhan ekonomi (GDP) dari US pukul 8.30 malam ini. Petang tadi data pertumbuhan ekonomi UK juga telah dikeluarkan dengan bacaan kurang dari jangkaan.  Jangkaan pasaran melihat ekonomi US berkembang pada kadar tahunan sebanyak 1.1% pada suku pertama 2017 rendah berbanding yang direkod pada suku keempat 2016 iaitu 2.1%.
2) Trump memberi amaran ‘konfilik major’ dengan Korea Utara berkemungkinan berlaku jika proses diplomatik kedua-dua negara gagal. Presiden Trump yang mengatakan peranan sebagai Presiden begitu sukar berbanding yang beliau jangka sebelum ini.
 3) Perdana Menteri Theresa May berkemungkinan berhadapan dengan rundingan sukar bersama Kesatuan Eropah berkaitan Brexit dengan ahli dari 27 negara akan berhimpun di Brussel esok. Satu isyarat positif adalah EU dijangka membenarkan rundingan perdagangan dari kedua-dua pihak sebelum membuat kata putus secara spesifik dalam isu utama iaitu yuran keluarnya UK dari EU.
4) Harga minyak meningkat pada hari Jumaat namun masih berada di landasan untuk mencatat kerugian buat minggu kedua berturut-turut kerana kebimbangan mengenai perjanjian pemotongan pengeluaran yang diterajui oleh OPEC gagal mengetatkan pasaran.
5) Data inflasi Zon-Eropah (CPI-inflation) melonjak ke paras 1.9% dari 1.5% sebelum ini dan jika dibandingkan dengan jangkaan pasaran hanya meramalkan kenaikan 1.8%. Data inflasi teras (core-inflation) pula naik mendadak dari 0.7% bulan lepas kepada 1.2% dan lebih tinggi dari jangkaan pasaran 1.0%. Ini merupakan bacaan tertinggi sejak 2013.


Menjelang Mesyuarat FOMC, GBP/USD Juga Bakal ‘Tenggelam’ Ke Dasar?

Data sektor pembuatan dan perkhidmatan UK yang diterbitkan pada sesi Eropah petang ini dijangka untuk mempengaruhi pergerakan mata wang Pound dalam pasaran.
Pound walau bagaimanapun mengalami tekanan berbanding US dolar dengan pengukuhan oleh raja mata wang tersebut menjelang mesyuarat FOMC pada minggu ini.
Dapat dilihat harga pada carta pasangan mata wang GBP/USD telah membuat penurunan lebih rendah melepasi paras sokongan pada 1.35700 minggu lalu.
Justeru, pelabur berkemungkinan semakin cenderung untuk menjangkakan penurunan lebih rendah harga akan berlaku pada awal minggu ini.
Selain itu, harga yang masih bergerak di bawah paras halangan Moving Average 50 (MA50) pada rangka masa 1 jam memberi isyarat untuk pergerakan trend bearish.
Sekiranya US dolar berjaya kukuh pada minggu ini, penurunan lebih rendah akan disaksikan untuk harga menuju paras tumpuan pada 1.35000.
 Untuk penurunan lebih rendah, paras tumpuan seterusnya harga dilihat berada pada zon support sekitar 1.34000.
Sebaliknya jika harga kembali meningkat semula melepasi paras 1.35700, paras halangan MA50 juga berkemungkinan akan dilepasi untuk harga kembali memberi petunjuk untuk perubahan trend bullish.
Kenaikan harga seterusnya bakal menguji zon SBR (support become resistance) 1.36500 yang menjadi rintangan harga pada dagangan minggu lalu.
Kenaikan lebih tinggi pula kemudiannya akan kembali semula ke puncak 1.37400, yang merupakan paras tertinggi dicapai dalam tempoh 11 minggu sejak November lalu.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pakej Bank Pusat Eropah (ECB) Akan Merangkumi Potongan Kadar Dan Petunjuk Baru?

Beberapa laporan melaporkan pada hari ini menunjukkan bahawa pengguba-penggubal polisi bank pusat Eropah (ECB) cenderung kepada pakej rangsangan monetari yang merangkumi pemotongan kadar faedah, kenaikan harga pengguna bagi mengekalkan kadar yang rendah lebih lama dan pampasan untuk sektor perbankan atas kesan negatif.
Beberapa sumber tersebut turut menyatakan bahawa kebanyakkan daripada mereka cenderung kepada pembelian aset semula tetapi ini dibangkang oleh beberapa negara Eropah utara sehingga ia membuatkan masalah ini bertambah rumit.
Juru bicara ECB menolak untuk memberi rincian dan beberapa sumber tersebut juga menekankan bahawa tiada apa-apa keputusan yang diambil dan perbincangan juga masih berjalan termasuk dalam menentukan saiz potongan kadar.
Dengan pertumbuhan ekonomi yang perlahan berikutan perang dagang yang semakin tegang menyebabkan ECB berjanji untuk umumkan lebih banyak rangsangan pada mesyuarat 12 September. Perkara ini membuatkan pasaran saling meneka mengenai pakej yang akan ditawarkan.
 Pembelian bon merupakan isu yang kontroversi kerana ECB semakin menghampiri batasnya sendiri. Jadi hal ini akan memaksa penggubal polisi untuk membuat peraturan sendiri bagi menghadapi risiko.
Namun 3 sumber lain mengatakan bahawa ECB masih mempunyai ruang kira-kira 1 tahun pembelian bon dengan menggunakan kerangka kerja sedia ada. Dengan ini tidak perlu segera mengubah peraturan yang memerlukan ECB memegang tidak lebih dari satu pertiga daripada setiap bon negara.
Setakat ini ECB memiliki matlamat untuk kekalkan kadar pada peringkat sekarang atau lebih rendah, setidak-tidaknya sehingga separuh fasa pada 2020.
Matawang Euro didagangkan rendah berbanding US dolar pada hari ini berikutan para pelabur menjangkakan ECB akan mengurangkan benchmark kadar faedah sebanyak 20 mata asas pada mesyuarat akan datang.


Aussie Manfaatkan Sentimen Perdagangan, Ucapan Gabenor RBA Lowe Jadi Tumpuan

Ketidakpastian dalam perkembangan rundingan perdagangan telah memberi tekanan buat matawang dolar Aussie. Bagaimanapun, dengan perkembangan yang positif dalam perdagangan telah mendorong sedikit pemulihan dalam dagangan dolar Aussie.
Kenyataan terkini daripada Presiden AS Donald Trump telah meningkatkan keyakinan untuk memeterai perjanjian perdagangan fasa pertama tetapi kebimbangan terhadap ketegangan di Hong Kong terus mendorong pedagang untuk kekal berhati-hati.
Sementara itu, keputusan awal pilihan raya tempatan di Hong Kong menunjukkan kemenangan yang memihak kepada calon pro-demokrasi Hong Kong juga menyokong pergerakan dolar Aussie.
Pasaran meraikannya dengan keyakinan bahawa kemenangan ini akan mengakhiri demonstrasi yang telah sekian lama berlarutan di negara itu sehingga memaksa campur tangan daripada Amerika Syarikat.
 Namun begitu, dolar Australia dilihat akan menghadapi tekanan berikutan laporan pekerjaan terbaru yang menyokong spekulasi terhadap Reserve Bank of Australia (RBA) akan kembali mengurangkan kadar faedahnya pada mesyuarat polisi akan datang.
Gabenor RBA, Philip Lowe dan Timbalannya, Guy Debelle yang dijadual akan menyampaikan ucapan mereka pada hari esok, turut menjadi tumpuan pasaran bagi mendapatkan lebih banyak petunjuk dalam penetapan dasar yang akan datang.
Philip Lowe dan Guy Debelle mungkin akan terus menyokong pendekatan dovish dalam dasar monetarinya, kerana bank pusat juga menyatakan kesediaannya kepada pelonggaran monetari selanjutnya jika diperlukan.
Ucapan Lowe mengenai dasar monetari ‘tidak konvensional’ dilihat boleh memberi kesan kepada pergerakan dolar Australia. RBA telah menunjukkan kecenderungan untuk mendorong kadar faedah hampir kepada angka sifar.


Apa Reaksi AUD/USD Selepas Laporan Pekerjaan Australia Diterbitkan?

Dolar Australia berjaya mengekalkan peningkatan berbanding US dolar sejak minggu lalu sehingga mencapai paras tertinggi 5 minggu ke paras 0.78000 pada Selasa lalu.
Pada carta harga pasangan AUD/USD, dapat dilihat siri kenaikan harga dari paras support 0.75700 sejak awal Februari sehingga ke minggu ini.
Namun, dagangan pada Selasa yang mencapai paras tertinggi itu juga turut menampilkan isyarat perubahan trend penurunan semula.
Harga kembali bergerak di bawah paras halangan Moving Average 50 (MA50) pada dagangan Rabu semalam dengan paras terendah harian mencecah bawah paras 0.77300. Namun harga kembali meningkat semula untuk menutup dagangan sesi New York lebih tinggi.
Bersambung pada dagangan sesi Asia pagi Khamis, harga dilihat menguji halangan MA50 namun masih belum berjaya menembusinya sehingga awal sesi Eropah.
Tumpuan terarah pada laporan data pekerjaan Australia untuk bulan Januari yang diterbitkan dengan angka pertambahan yang masih rendah sekitar 29,100.
Walau bagaimanapun, kadar pengangguran di Australia mencatatkan peratusan yang menurun kepada 6.4% lebih rendah berbanding jangkaan penurunan kepada 6.5% daripada 6.6% bacaan sebelumnya.
 Namun, laporan tersebut gagal merangsangkan dolar Aussie dengan jangkaan harga bakal menyambung penurunan pada sesi berikutnya.
Penurunan lebih rendah harga akan dijangka menuju ke zon sokongan sekitar 0.76700-0.76500.
Sekiranya harga berjaya membuat kenaikan lebih tinggi melepasi halangan MA50, zon resistance 0.78000 akan kembali dituju harga.
Pelabur juga akan memantau sentimen US dolar yang dilihat kembali memacu pergerakan harga dalam pasaran.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Indeks Inflasi CPI A.S Catat Peningkatan Sederhana Pada Bulan Disember!

Harga pengguna A.S mencatat peningkatan sederhan  pada bulan Disember dan tekanan inflasi bulan sedikit mengungucup. Hal ini membawa indikasi bahwa the Fed berkemungkinan akan mengekalkan kadar faedah setidak-tidaknya pada tahun ini.
Jabatan Buruh A.S melaporkan pada hari Selasa bahawa Indeks harga pengguna meningkat sebanyak 0.2% pada bulan lepas selepas meningkat sebanyak 0.3% pada bulan November. Peningkatan bulanan dalam CPI telah bertumbuh dengan perlahan sejak melonjak sebanyak 0.4% pada bulan Oktober.Sepanjang tahun ini pada bulan Disember, bacaan CPI telah meningkat sebanyak 2.3% selepas naik 2.1% setahun pada bulan November.
Bacaan yang dikeluarkan oleh Jabatan Buruh A.S ini bagi bulan Disember telah tersasar daripada sasaran pakar ekonomi dimana mereka menjangkakan kenaikan sebanyak 0.3% pada bulan Disember.
 Bacaan inflasi pada bulan Disember sedikit perlahan disebabkan penurunan kos kereta dan trak, tiket penerbangan dan kelengkapan rumah dan operasi yang mengimbangi kenaikan harga penjagaan kesihata, pakaian, rekreasi dan insuran kenderaan bermotor.
Dalam tempoh 12 bulan hingga, CPI teras telah meningkat sebanyak 2.3%, peningkatan terbesar sejak Oktober 2018 selepas kenaikan 2.3% pada bulan November.
Bank pusat A.S telah mengekalkan kadar faedah pada bulan lepas dan memberi petunjuk bahwa polisi monetari yang diterapkan mungkin tidak berubah sehingga hujung tahun ini selepas mengurangkan kadar faedah sebanyak 3 kali.


ISM Sektor Bukan Pembuatan Amerika Mengukuh Lebih Dari Jangkaan

Data ISM sektor perkhidmatan meningkat kepada 57.4 dari 56.9 sebelum ini dan melebihi jangkaan 56.5.
17 daripada 18 industri dilaporkan merekod pertumbuhan pada Jun, sama seperti bulan Mei dan indeks juga berada di atas purata 12-bulan.
Komponen aktiviti pengeluaran meningkat kepada 60.8 dari 60.7 pada Mei.
Tempahan baru mengukuh kepada 60.5 dari 57.7 sebelum ini, walaupun terdapat bukti tempahan yang belum dipenuhi semakin perlahan dari 57 kepada 52.5.
 Indeks pekerjaan pula merosot dari 57.8 kepada 55.8 memberi sedikit kebimbangan kepada pasaran pekerjaan dengan sektor perkhidmatan adalah sektor terpenting di Amerika Syarikat.
Indeks harga pulih semula kepada 52.1 selepas meleset sebelum ini dari 49.2.
Syarikat-syarikat secara keseluruhan optimis dengan keadaan ekonomi semasa dan terdapat bukti kekurangan dalam jumlah buruh khususnya dalam sektor pembinaan.
Data kali ini dijangka akan terus mengekalkan pertumbuhan kukuh yang akan menyokong usaha The Fed kepada normalisasi. Namun tiada bukti tekanan yang signifikan kepada inflasi.
Reaksi pasaran adalah terhad dengan US dolar masih gagal mengukuh yang jelas dilihat pada pasangan Eur/Usd yang meneruskan perjalanan menuju paras harga 1.1400.


Kalau Dah Terjun Lebih 300 Pips, Minggu Ini Macam Mana Pula GBP/USD?

Penurunan mingguan sehingga lebih 300 pips telah dicatatkan pada carta harga pasangan mata wang GBP/USD minggu lalu susulan reaksi pasaran terhadap keputusan mesyuarat bank pusat Federal Reserve (Fed) dan Bank of England (BOE).
Pada mulanya harga telah menunjukkan pergerakan positif dengan kenaikan yang bermula dari awal minggu sehingga mencatatkan paras ketinggian terbaru 6 bulan sekitar 1.24400.
Namun, setelah pelabur menghadam kenyataan hawkish oleh Pengerusi Fed, Jerome Powell susulan mesyuarat FOMC telah menyaksikan pengukuhan ketara US dolar dan menekan mata wang Pound.
Meskipun BOE turut menaikkan kadar faedah sebanyak 50 mata asas seperti Fed, namun Pound gagal untuk memulih.

Setelah terjunan mendadak, pergerakan harga pada Jumaat lalu dilihat lebih mendatar di bawah zon rintangan 1.22000.
Harga yang turut bergerak di bawah halangan Moving Average 50 (MA50) pada rangka masa 1 jam di carta GBP/USD sejak penghujung minggu lalu juga mencetus kecenderungan harga untuk susut lebih rendah pada minggu ini.
 Sekiranya harga tetap gagal mencabar paras 1.22000, penurunan lanjut harga dilihat akan menguji pula paras 1.21000 pada zon RBS (resistance become support) terhampir itu.
Melepasi zon tersebut seterusnya menjangkakan harga boleh mencecah pula ke zon 1.20000 atau support 1.19400.
Namun jika harga berjaya melonjak lebih tinggi selepas melepasi rintangan 1.22000, harga berkemungkinan akan menuju ke paras 1.23000 dan isyarat perubahan trend akan dipantau.
Kenaikan lebih tinggi diteruskan dilihat akan menguji pula zon tumpuan pada 1.24000 dan berpotensi capai paras ketinggian terbaru lagi sekiranya US dolar alami penyusutan semula.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pasaran Minyak Bergelora, USD/CAD Susut Ke Paras Terendah 4 Bulan

Carta harga pasangan mata wang USD/CAD bergerak mendatar menuju penghujung minggu yang dipengaruhi oleh pasaran minyak mentah global.
Pergerakan harga minyak mentah tak menentu pada dagangan Jumaat menjelang mesyuarat melibatkan negara-negara yang bakal membincangkan pelepasan baru bagi rizab minyak kecemasan bersama-sama pengeluaran besar-besaran oleh Amerika Syarikat (AS).
Ekoran faktor gangguan bekalan dari Rusia, Presiden AS Joe Biden pada Khamis telah pun mengumumkan pengeluaran 1 juta tong sehari untuk tempoh 6 bulan bermula Mei.
Masih lagi belum jelas untuk menilai kestabilan pasaran minyak semasa membuatkan dolar Kanada juga turut terkesan, mencar-cari arah dalam pasaran.
Harga berlegar di sekitar paras 1.25000 selepas paras terendah dicecah minggu ini sekitar 1.24300 pada Rabu lalu, sedikit melepasi zon support pada dagangan Januari lalu sekaligus harga mencatatkan paras terendah terbaru 4 bulan.
Namun pergerakan harga dilihat mendatar menuju penghujung minggu dan terdapat petunjuk awal untuk perubahan trend bullish selepas harga bergerak semula di atas paras sokongan Moving Average 50 (MA50) pada rangka masa 1 jam di carta USD/CAD.
Pelabur dijangka menantikan laporan data pekerjaan NFP AS pada sesi New York untuk menentukan pergerakan harga selanjutnya.
 Sekiranya lonjakan jelas harga memberi isyarat untuk membuat kenaikan semula, rintangan awal yang dilihat bakal diuji adalah pada zon 1.26000.
Dan kenaikan lebih tinggi melepasi rintangan tersebut seterusnya boleh mencapai ke paras sekitar zon 1.26700 atau pada 1.27700.
Sebaliknya jika harga menjunam lebih rendah melepasi paras terendah minggu ini, paras support 1.24000 dilihat akan menjadi sasaran untuk diuji.
Penurunan lebih rendah yang diteruskan dilihat akan menuju ke paras 1.23000 untuk menguji zon sokongan Oktober 2021 yang lalu.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Bank Pusat New Zealand Melonggarkan Polisi Monetari

Sebentar tadi Bank of New Zealand (RBNZ) iaitu Bank Pusat New Zealand telah memotong kadar bank pusat sebanyak 25 mata asas (basis point) daripada 2.00% kepada 1.75%. Keputusan yang diambil adalah sejajar dengan jangkaan penganalisis ekonomi. Untuk rekod, kadar yang diteteapkan hari ini adalah yang terendah.
Dalam kenyataan RBNZ, walaupun polisi yang dijalankan kekal akomodatif (accommodative), namun ramalan semasa terhadap polisi semasa (pemotongan kadar bank) akan menyumbang kepada pertumbuhan yang cukup kukuh untuk membawa kadar inflasi menghampiri kadar yang telah disasarkan. Polisi akomodatif ialah tindakan bank pusat menambahkan jumlah wang dalam ekonomi (contoh: menurunkan kadar bank) untuk meningkatkan pertumbuhan ekonomi.
Menurut RBNZ, inflasi harga-rumah masih lagi di atas kadar yang sepatutnya dan memberikan kerisauan kepada kestabilan pasaran kewangan. RBNZ melihat hal ini di Auckland yang menunjukkan kadar yang sederhana tetapi permintaan dan penawaran yang tidak stabil.
 RBNZ juga mendapati kadar inflasi pada suku ketiga masih lemah dan menjangkakan inflasi tahunan meningkat pada suku keempat berikutan pengukuhan ekonomi domestik dan pengurangan tekanan ke bawah (downward-pressure) terhadap harga barang.
Dalam tempoh kenyataan polisi dibuat, dollar New Zealand dilihat menguat (NZD/USD) yang naik hampir 100 pip daripada paras terendah hari ini 0.7265 kepada 0.7360. Pun begitu, pada masa artikel ini ditulis NZD/USD turun semula hampir 70 pip dari 0.7360 ke 0.7293.
Sumber: Trading View
Pihak RBNZ masih lagi mengambil berat tentang kadar tukaran wang bagi dollar New Zealand yang dianggap masih tinggi untuk pertumbuhan ekonomi yang seimbang. Kadar tukaran menjadi tumpuan dan kerap dikatakan dalam kenyataan polisi monetary pada tahun ini.


Zon $1.0600 Masih Tampung Harga Pada EUR/USD Dari Junam Lebih Rendah

Pergerakan pasaran masih lagi dilihat mendatar sepanjang minggu ini dengan pelabur semakin tambah waspada untuk berada dalam pasaran pada dagangan penghujung 2022 ini.
US dolar yang suram di awal minggu sedikit menunjukkan pergerakan harga yang positif apabila pengukuhan mula dipamerkan bermula terbitan data keyakinan pengguna Amerika Syarikat (AS) yang diterbitkan pada Rabu lalu.
Dan di sesi New York pada Khamis semalam menyaksikan bacaan akhir untuk pertumbuhan ekonomi AS dengan bacaan lebih tinggi berbanding jangkaan untuk kekal di paras 2.9% iaitu kepada 3.2%.
Bacaan-bacaan data ekonomi yang memberangsangkan ini sedikit sebanyak menyerlahkan US dolar berbanding mata wang utama yang lain ketika menuju penutup dagangan minggu ini.

Pada carta harga pasangan mata wang EUR/USD, harga masih lagi dilihat bergerak dalam zon mendatar sepanjang minggu.
Kenaikan semalam mencapai paras sekitar 1.06600 sebelum junam semula di bawah zon 1.06000 dan mengakhiri penghujung sesi New York di sekitar tersebut.
 Di samping pengukuhan US dolar, harga yang bergerak di bawah halangan Moving Average 50 (MA50) semula turut memberi isyarat untuk pergerakan bearish harga.
Harga yang berlegar perlahan di sesi Asia pagi ini (Jumaat) sekitar 1.06000 dijangka akan melanjutkan penurunan lebih rendah untuk menuju pula zon tumpuan pada 1.05000.
Menyambung corak bearish harga tersebut akan mendorong penurunan sehingga mencecah sekitar 1.04000.
Namun, jika harga kembali paparkan lonjakan semula dari zon 1.06000, kenaikan berkemungkinan akan menuju ke paras ketinggian 1.07000 untuk harga menguji zon rintangan tersebut.
Kenaikan lebih tinggi seterusnya akan mensasarkan pula pada 1.08000 untuk catatkan paras ketinggian terbaru 6 bulan.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


US Dolar Kembali Kukuh, EUR/USD Turun 80 Pips Susulan Kenyataan Positif Powell

Ucapan oleh Gabenor Bank Pusat Amerika Syarikat, Jerome Powell semalam menjadi tumpuan utama para pelabur untuk isyarat lebih jelas berkenaan penurunan kadar faedah di bawah paras sifar.
Bergerak lemah pada sesi sebelumnya, matawang US dolar kembali pamerkan pengukuhan pada sesi New York semalam selepas Jerome Powell dalam kenyataannya menidakkan spekulasi bahawa penggubal polisi akan menetapkan kadar faedah di paras negatif seperti yang didesak oleh Presiden Donald Trump.
Pasaran terus memberi reaksi terhadap kenyataan tersebut dan dapat dilihat nilai matawang US dolar kembali meningkat dan diniagakan tinggi berbanding matawang utama yang lain.
Pada carta harga pasangan matawang EUR/USD semalam, harga telah membuat kenaikan sehingga melepasi paras ketinggian 1.09000 sebelum kembali membuat penurunan pada awal sesi pasaran New York.
Penurunan harga sekitar 85 pips ke paras terendah harian sekitar 1.08100 itu telah melepasi paras sokongan Moving Average 50 (MA50) pada rangka masa 1 jam pergerakan awal dan berkemungkinan memberi isyarat awal perubahan trend bearish.
Masih lagi bergerak di bawah paras halangan MA50 pada sesi Asia pagi ini, harga dilihat cuba untuk meneruskan penurunan lebih rendah berbanding paras terendah harian semalam.
 Penurunan seterusnya akan menguji paras terendah mingguan sekitar 1.07830 sebelum turun lebih rendah menuju zon support pada 1.07300.
Namun jika harga kembali membuat kenaikan semula, harga akan menguji halangan MA50 terlebih dahulu sebelum kenaikan yang diteruskan bakal menuju semula zon SBR (support become resistance) di bawah paras 1.09000.
Tumpuan pelabur akan terarah pada data tuntutan pengangguran Amerika Syarikat yang akan diterbitkan pada malam ini dan bakal memacu pergerakan harga bagi matawang US dolar.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Peningkatan GBP/USD Petunjuk Positif Menjelang Mesyuarat BOE?

Laporan data pekerjaan UK yang diterbitkan pada sesi Eropah Selasa semalam sedikit menyokong peningkatan nilai Pound dalam pasaran walaupun masih belum memaparkan prestasi yang meyakinkan.
Pada carta harga pasangan mata wang GBP/USD semalam, harga telah catatkan kenaikan harian sekitar 80 pips meningkat dari paras support 1.3000 menuju ke paras 1.31000.

Corak kenaikan yang dipamerkan harga tersebut turut memberi petunjuk positif kepada pelabur untuk lonjakan semula Pound menjelang keputusan mesyuarat bank pusat England pada Khamis.
Bank of England (BOE) dijangka untuk meningkatkan kadar faedah daripada 0.50% kepada 0.75% untuk mesyuarat kali ini dan bakal memacu pengukuhan Pound.
Namun halangan yang bakal Pound tempuhi adalah jangkaan untuk pengukuhan US dolar susulan jangkaan untuk kenaikan kadar faedah juga oleh Federal Reserve (Fed) yang boleh mengehadkan lonjakan Pound.
Dengan jangkaan untuk kenaikan kadar oleh kedua-dua bank pusat tersebut dilihat akan membuatkan pergerakan harga lebih terhad. Namun, reaksi awal susulan keputusan mesyuarat pasti berbeza.
 Sekiranya harga mula memberi isyarat untuk menyambung penurunan, paras sokongan 1.3000 akan ditembusi sebelum harga meneruskan penurunan menuju pula paras sekitar 1.29000.
Penurunan harga yang diteruskan akan terus mencatatkan paras terendah terbaru lagi sejak dagangan November 2020 lalu.
Sebaliknya jika harga membuat kenaikan tembusi rintangan pada 1.31000, kenaikan harga dijangka diteruskan untuk menguji pula zon 1.32000 yang menjadi rintangan pada dagangan minggu lalu.
Untuk kenaikan lebih tinggi, zon SBR (support become resistance) pada 1.33000 akan menjadi sasaran harga selanjutnya yang bakal dituju dalam pergerakan trend bullish.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Draghi Seperti Dijangka Mengekalkan Pendirian ‘Dovish’, Eur/Usd Menjunam

ECB sememangnya dijangka mengekalkan polisi monetari semasa dengan kadar utama di paras 0.00% dan kadar deposit (deposit rate) di paras -0.40%.
ECB juga tidak membuat sebarang perubahan dalam program pembelian bon sebentar tadi. Dalam mesyuarat sebelum ini, ECB menambah tempoh program pembelian bon sehingga penghujung tahun 2017, tetapi mengurangkan jumlah bon dari 80 billion euro kepada 60 billion euro yang akan bermula pada April 2017.
ECB dalam kenyataan awal juga mengatakan akan meningkatkan saiz amaun bon atau memanjangkan tempoh program, jika kesannya kurang memberangsangkan.
Sidang Media
 Menurut Draghi, masih ada risiko kepada jangkaan pertumbuhan, tetapi peningkatan ekonomi pada suku keempat dijangka lebih tinggi berbanding suku sebelum itu. Terdapat bukti bahawa ekonomi global semakin kukuh, tetapi Zon-Eropah masih mendapat kesan negatif dari kelembapan pelaksanaan perubahan struktur ekonomi.
Walaupun inflasi telah meningkat, ini adalah disebabkan oleh ‘base effect’. Kata Draghi.
Apabila ditanya tentang ‘tapering kepada program semasa jika keadaan semakin kukuh‘, beliau mengatakan masih ada kebimbangan kepada inflasi yang mungkin tidak akan meneruskan kenaikan. ECB akan lebih yakin jika inflasi boleh bertahan dengan sendirinya tanpa sokongan polisi dalam jangka masa sederhana.
Secara keseluruhan, Draghi masih mengekalkan pendirian ‘dovish‘, dan beliau sudah tentu sukar mengekalkan pendirian ini jika inflasi terus meningkat.
Pendirian ‘dovish‘ Draghi diterjemahkan ke dalam pasaran forex dengan Eur/Usd telah jatuh 87 pip dari paras tertinggi pukul 9 malam tadi.


Cukup Dengan Isu Perang, Pelabur Nantikan Minit Mesyuarat FOMC!

Sentimen positif dalam pasaran terus mengangkat dagangan mata wang utama untuk mencatat keuntungan pada sesi Eropah ketika tumpuan pasaran kini beralih kepada laporan minit mesyuarat FOMC yang bakal diterbitkan pada awal pagi Khamis (waktu Malaysia).
Kebimbangan terhadap krisis di Eropah Timur terus merosot selepas terdapat laporan yang mengatakan Rusia telah menamatkan latihan ketenteraanya di Crimea dan mula meninggalkan kawasan itu.
Walaupun begitu, sekutu Amerika Syarikat iaitu Kesatuan Eropah (EU) dan UK tetap berhujah bahawa mereka tidak melihat terdapat tanda-tanda pengurangan ancaman daripada Rusia, yang mencadangkan serangan Moscow masih boleh terjadi.
 Memasuki pasaran sesi Eropah, US dolar masih mencatatkan penyusutan sebagai safe-haven, di samping pelabur turut mengambil langkah berhati-hati menjelang penerbitan minit mesyuarat FOMC dan jualan runcit AS pada sesi New York.
Sementara mata wang sensitif risiko, dolar Aussie dan kiwi pula terus menunjukkan lantunan harga untuk didagangkan lebih tinggi walaupun data inflasi China mencatat bacaan mengecewakan pada Januari.
Mata wang pound pula mendapat sokongan untuk meningkat daripada data inflasi UK yang memaparkan peningkatan ke paras tertinggi terbaharu 30 tahun pada bulan lalu. Angka yang dicatatkan ini mencetuskan jangkaan untuk Bank Pusat England (BOE) menaikkan kadar faedahnya sekali lagi setelah dua kenaikan berturut-turut sebelum ini.
Dalam perkembangan lain, euro kekal mempertahankan keuntungan menyusuli kemerosotan yang dipamerkan US dolar.


Prestasi Merosot Matawang Asia Dipamerkan Pada Sesi Asia Hari Ini

Sesi pasaran Asia hari ini dilihat memaparkan pergerakan pasif pasaran dengan sentimen pasaran yang kembali berisiko ekoran ketegangan perang dagang antara Amerika Syarikat dan China masih belum reda.
Chinese People’s Liberation Army telah memberi amaran kepada Amerika Syarikat untuk menghentikan tindakan provokasi bagi mengelakkan kejadian yang tidak diingini berlaku. Amaran dikeluarkan selepas kapal perang pemusnah milik Amerika Syarikat dilaporkan telah menceroboh perairan laut China tanpa kebenaran China.
Laporan terbaru tersebut dilihat kembali meningkatkan ketegangan berterusan terhadap perang dagang AS-China sebelum ini. Sementara, pasaran Wall Street dan hasil pulangan bon AS turut mencatatkan kejatuhan pada sesi Asia.
Matawang antipodean dolar New Zealand ketara mencatatkan penurunan berikutan data keyakinan perniagaan yang dikeluarkan awal pagi tadi menunjukkan bacaan paling rendah sejak September 2015. Ini akan turut menguatkan jangkaan penurunan kadar faedah dalam keputusan mesyuarat bank psuat New Zealand selepas ini.
 Turut didagangkan merosot pada sesi Asia adalah dagangan dolar Australia mencatatkan penurunan ke paras terendah tiga hari dagangan berbanding dolar USD ekoran kejatuhan tidak terjangka pada data perbelanjaan syarikat swasta.
Dolar USD tidak menunjukkan pergerakan yang ketara sehingga menjelang pembukaan sesi pasaran Eropah hari ini. Dalam temubual bersama Bloomberg, Setiausaha Perbendaharaan AS Steven Mnuchin menafikan spekulasi bahawa pentadbiran Trump akan campur tangan dalam mengawal pengukuhan matawang dolar USD.
Pegawai Perdagangan AS sedang menjangkan pegawai perunding China akan mengadakan kunjungan ke Washington namun tidak menjelaskan sama ada pertemuan mesyuarat September yang dirancang sebelum ini akan diadakan.
Pasaran akan memantau pula perkembangan matawang Eropah pada sesi pasaran Eropah hari ini dengan ketidaktentuan politik di Itali dan Britain masih menjadi tumpuan.


Ini Ulasan Pergerakan Pasaran Tukaran Forex Setakat Pagi Tadi

Australian Dolar sedikit meningkat pada sesi Asia tadi selepas pengumuman data dari China, iaitu data pengeluaran industri yang keluar lebih bagus daripada jangkaan.
AUD/USD didagangkan di 0.7557, naik sekitar 0.03% manakan USD/JPY pula masih kekal pada paras 110 dan tidak berubah banyak.
Data pengeluaran industri negara China untuk bulan May menaik lebih pantas dari jangkaan 6.5% setahun dan data jualan runcit juga meningkat pada paras 10.7%. Data pelaburan aset tetap keluar sedikit kurang pada paras 8.6% berbanding jangkaan 8.8%.
Pasaran New Zealand pula hari ini melaporkan bahawa data ekonomi yang agak penting iaitu “akaun semasa” melihat keluar lebih rendah daripada jangkaan iaitu hanya pada paras 0.24 billion berbanding jangkaan pasaran 0.95 billion. NZD/USD didagangkan stabil.
Indeks US Dollar dimana adalah indeks yang mengukur kekuatan diantara 6 matawang major dunia dilihat sedikit jatuh sekitar 0.07% ke paras 96.90.
GBP/USD sedikit meningkat menunggu data Average Earning Indeks petang ini sekaligus kenaikan didorong kelemahan US Dollar.
 USD/CAD masih didagang sekitar harga sesi New York semalam. Dollar Canada dilihat menguat apabila Carolyn Wilkins, Timbalan Gabenor Bank of Canada mengeluarkan kenyataan yang agak hawkish setelah beberapa lama Canada berada dalam situasi rangsangan ekonomi.
Beliau yang dilihat bakal memegang jawatan Gabenor Bank of Canada tidak berapa lama lagi memberikan satu kenyataan yang mempengaruhi tindakan pedagang.
Ketika ini dilihat, trader lebih banyak menunggu data yang melibatkan pound sterling jam 4.30 petang (waktu Malaysia) nanti dan juga data inflasi US yang akan keluar pada malam nanti.
Data inflasi US yang bakal keluar pada jam 8.30 malam nanti wajar diberi perhatian dan ia sekaligus bakal mempengaruhi ucapan Yellen dalam mesyuarat FOMC jam 2 pagi nanti.
Pasaran dilihat yakin untuk satu lagi kenaikan kadar faedah oleh The Fed dari paras 1.00% ke 1.25% pada mesyuarat FOMC pagi nanti.
Adakah ada kenaikan rate? Sama-sama kita tunggu di Moshed.com


7 Berita Data Ekonomi Penting Tumpuan Pasaran Minggu Ini (15-19 Mac 2021)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data Ekonomi China (Isnin 10.00 Pagi): Tumpuan di awal minggu adalah pada penerbitan beberapa data ekonomi China khususnya data pengeluaran perindustrian dan jualan runcit. Jangkaan data terbaru untuk meningkat bakal memberi petunjuk terhadap sentimen ekonomi global berikutan China merupakan ekonomi kedua terbesar di dunia.
Data Jualan Runcit AS (Selasa 8.30 Malam): Kadar jualan runcit di Amerika Syarikat dijangka susut pada Februari. Pemulihan pada angka bacaan dijangkakan selepas bantuan ekonomi mula disalurkan kepada rakyat.
Data Inflasi Kanada (Rabu 8.30 Malam): Indeks harga pengguna Kanada pada Januari telah catatkan kenaikan 0.6%, tertinggi untuk 7 bulan. Kadar inflasi dilihat bakal paparkan trend menaik pada angka bacaan dengan bacaan terbaru untuk Februari dijangka terus meningkat.
 Mesyuarat FOMC (Khamis 2.00 Pagi): Federal Reserve (Fed) bakal mengadakan mesyuarat polisi monetari terbaru dengan pasaran menjangkakan kenyataan bernada dovish disampaikan. Pelabur menantikan petunjuk terhadap unjuran ekonomi AS dan sebarang isyarat bagi perubahan kadar faedah.
Data Pekerjaan Australia (Khamis 8.30 Malam): Laporan pekerjaan Australia yang menjadi antara data tumpuan bank pusat akan memacu dagangan dolar Aussie pada minggu ini. Pertambahan pekerjaan dijangka masih positif sementara kadar pengangguran diramalkan sedikit menurun.
Mesyuarat Polisi Bank Pusat England (Khamis 8.00 Malam): Mata wang Pound Sterling pada minggu ini bakal dipacu oleh keputusan mesyuarat polisi Bank of England (BOE). Kadar faedah dijangka akan terus dikekalkan, namun isyarat polisi serta spekulasi kadar faedah negatif akan pelabur nantikan daripada kenyataan bank pusat.
Mesyuarat Polisi Bank Pusat Jepun (Jumaat): Sesi Asia pada penghujung minggu akan dihiasi oleh keputusan mesyuarat Bank of Japan (BOJ). Walaupun kadar faedah tetap dijangka terus kekal, namun kenyataan terbaru bank pusat untuk pelonggaran lebih lanjut polisi dan kemungkinan untuk pelaksanaan penurunan kadar akan menjadi isyarat terbaru buat pelabur bagi dagangan Yen.


US Dolar Didagangkan Mendatar – Para Pedagang Tumpu Pada Perkembangan Brexit!

Pasaran matawang tidak banyak menunjukkan pergerakan pada hari Rabu berikutan ketidakpastian dalam isu Brexit yang menyebabkan dagangan matawang sedikit suram.
Parlimen British mengundi untuk meluluskan perjanjian pengeluaran tetapi menolak jadual yang dicadangkan untuk meneliti undang-undang perjanjian dalam masa tiga hari. Hal ini telah menyebabkan Johsnon mengancam untuk mengadakan pilihan raya sebelum Hari Natal pada bulan Disember.
 PM Johnson telah menegaskan pendiriannya untuk UK berundur daripada Kesatuan Eropah (EU) mengikut tarikh akhir pada 31 Oktober ini. Jurucakap PM Johnson turut mengatakan bahawa pada langkah seterusnya, Johnson akan mengadakan perbincangan dengan pemimpin EU dan meminta mereka untuk tidak melanjutkan tarikh tersebut.
Setakat ini EU belum menawarkan apa-apa penangguhan kepada UK mengenai isu Brexit. Namun para pegawai Eropah mengatakan senario yang paling mungkin terjadi ialah blok EU akan memberikan penangguhan selam tiga bulan dan dalam masa yang membenarkan UK untuk berundur daripada EU lebih cepat jika undang-undang membenarkan.
Matawang GBP sedikit kukuh sebanyak 0.12% berbanding US dolar kepada paras 1.2888. Indeks US dolar yang mengukur dolar greenback berbanding enam didagangkan kukuh sebanyak 0.05% ke paras 97.308 setakat jam 12.00 a.m.


Penting: Theresa May Akan Berucap Pukul 6.15 Petang Ini, Siap Sedia Trader GBP

Perdana Menteri Theresa May akan berucap di luar pejabat beliau di Jalan Downing pukul 6.15 petang ini pada Selasa selepas perjumpaan rutin beliau bersama menteri-menteri UK, kata pegawai di pejabat Perdana Menteri.
Ia tidak selalu berlaku di mana pemimpin membuat kenyataan di Jalan Downing dan kebanyakan Perdana Menteri UK sebelum ini hanya berucap di situ jika ada pengumuman penting. Pejabat beliau tidak memberika maklumat tentang apa yang akan beliau sampaikan dalam ucapan itu nanti.
Kita menjangka satu lagi kesan kepada pasaran terutamanya aset pelaburan di UK dalam nilai Pound Sterling jika kenyataan beliau adalah berkaitan dengan rundingan bersama Kesatuan Eropah.
 Naik atau turun nilai aset khususnya matawang GBP (Great Britain Pound) bergantung kepada pendirian beliau terhadap rundingan tersebut dengan rundingan sebenar belum lagi bermula.
Satu lagi potensi kenyataan beliau sebentar lagi adalah tentang referendum kemerdekaan Scotland. Sebelum ini Menteri Pertama Scotland bertegas untuk mendapatkan kebenaran referendum dijalankan tahun ini, namun Theresa May mengatakan ini bukanlah masanya.
May menegaskan, ini adalah masa untuk kita bersatu menghadapi satu rundingan yang sukar dan penting untuk masa depan United Kingdom.
29 April ini akan berlangsung perhimpunan 27 negara EU (tak termasuk UK) untuk memberikan mandat kepada European Commission (EC) berunding dengan UK.


Kejadian Serangan di Berlin dan Ankara Memberi Sokongan Berterusan Kepada US Dollar

Australia didagang stabil berbanding matawang US Dollar pada Rabu, sementara New Zealand Dollar dinilai tinggi dalam sesi ini walaupun kejadian dua serangan berasingan di Ankara dan Berlin terus menyokong permintaan bagi matawang US Dollar.
AUD/USD berubah sedikit kepada 0.7260 daripada nilai terendah dalam tempoh 6 bulan iaitu 0.7250.
AUD/USD, 30 Minit
Sentimen pasaran sedikit terjejas apabila Duta Russia ke Turki iaitu Andrei Karlov ditembak mati ketika menyampaikan uacapan di dalam sebuah galeri seni yang terletak di ibu negara Turki semalam.
Selang beberapa jam kemudian, satu kejadian lain pula dilaporkan di Berlin sehingga menyebabkan 12 orang terbunuh serta 50 orang yang lain cedera.
 NZD/USD meningkat sebanyak 0.20% dalam sesi ini.
NZD/USD, 30 minit
Dalam masa yang sama, matawang Amerika kekal menguat selepas Fed menaikkan kadar minggu lepas sebanyak 25 mata asas dan tiga lagi unjuran kenaikan kadar bagi tahun 2017.
US Dollar Index yang mengukur US Dollar pula kali terakhir dinilai pada 103.13, menurun sebanyak 0.14 peratus.
Stok Simpanan Minyak Mentah dijangka Menjunam Lagi!


Analisis Teknikal GBP/USD – Timeframe H1 – 23/3/2018

GBP/USD semalam berjaya untuk terus bullish hampir 70 pips dengan mencapai harga 1.4218/00 sebelum ia kembali bearish. Harga ketika ini berada di sekitar Key Support Zone dan selagi ia tidak breakout, potensi masih ke arah kenaikan secara teknikalnya.
 Target kenaikan hari ini adalah ke sekitar harga Key Resistance 1.4164 dan jika breakout ia akan mencapai ke level resistance seterusnya. Walaubagaimanapun, jika ia breakout Key Support Zone, GBP/USD akan mulai mengorak langkah bearish. Oleh itu, Key Support Zone ini memainkan peranan yang penting untuk diperhatikan samaada ia akan dibreakout atau membentuk buy signal sekitarnya.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Selepas Data CPI Australia Diterbitkan, Ini Kesan Pada Carta AUD/USD!

Walaupun papar pergerakan suram pada Selasa semalam, namun dolar Australia berjaya cemerlang meningkat semula pada dagangan sesi Asia pagi Rabu ini.
Ini adalah didorong oleh terbitan data ekonomi Australia yang memberangsangkan bagi bacaan untuk penghujung 2022 lalu.
Kadar inflasi di Australia melonjak kembali menyaksikan bacaan tahunan indeks harga pengguna (CPI) meningkat kepada 7.3% mengatasi ramalan 7.2%, melepasi bacaan terdahulu pada 6.9%.
Selain itu, kadar jualan runcit Australia untuk bulan November catat lonjakan ke paras 1.4%, jauh meninggalkan bacaan sebelum ini pada 0.4%.
Situasi ini bakal mencetuskan jangkaan untuk kecenderungan bank pusat Australia menuju semula ke arah pengetatan polisi (tightening) berdasarkan bacaan data-data tersebut sekaligus mendorong pengukuhan dolar Aussie.
Pada carta harga pasangan mata wang AUD/USD, harga telah pamerkan corak penurunan pada Selasa semalam ketika ucapan Pengerusi Federal Reserve (Fed) Jerome Powell gagal mengundang reaksi ketara pasaran di sesi New York semalam.
Harga di awal minggu yang telah mencapai ketinggian sekitar 0.69500 kemudiannya membuat penurunan semalam ke paras 0.68600 sebelum melantun semula menuju zon 0.69000.
Di sesi Asia pagi ini, harga berjaya meningkat semula melepasi zon 0.69000 dan turut melepasi halangan Moving Average 50 (MA50) pada rangka masa 1 jam di carta AUD/USD mencadangkan corak kenaikan diteruskan.
 Pasaran ingin melihat sama ada kenaikan boleh melepasi ketinggian 0.69600 sebelum ini atau tidak untuk petunjuk trend bullish lebih jelas.
Jika berjaya, harga seterusnya bakal dipacu lebih tinggi ke sasaran 0.70000 untuk rekod tertinggi terbaru 5 bulan.
Namun, situasi boleh berubah ketika tumpuan pasaran kini juga sedang terarah pada terbitan data inflasi Amerika Syarikat (AS) pada Khamis.
Jika penurunan harga pula yang berlaku, susut di bawah zon 0.69000 semula dan juga berada di bawah paras MA50 akan menjangkakan isyarat awal pergerakan trend bearish.
Penurunan harga bakal menuju sekitar 0.68300 sebelum dilanjutkan lebih rendah sehingga harga dijangka mencecah semula support 0.67000.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data ADP Junamkan EUR/USD Dari Paras $1.0900!

Seperti yang dijangkakan, pergerakan harga rancak semalam khususnya pada sesi New York yang disulami dengan beberapa data penting melibatkan ekonomi Amerika Syarikat (AS).
Bacaan data tuntutan faedah pengangguran AS (unemployment claims) serta pembukaan tawaran pekerjaan JOLTS menunjukkan bacaan kurang memuaskan.
Namun, data yang lebih utama menyaksikan pertambahan pekerjaan sektor swasta AS (ADP) melonjak tinggi kepada 497,000 pada Jun memberi isyarat awal yang positif buat data pekerjaan NFP yang akan menjadi tumpuan pula hari ini (Jumaat).
Selain itu, data tinjauan ISM sektor perkhidmatan AS juga tampil dengan angka yang meningkat mengatasi ramalan menunjukkan pengembangan positif untuk sektor penting tersebut.
US dolar semalam menunjukkan pergerakan drastik dengan turun naik harga pada julat yang besar dengan kesan yang berbeza berbanding beberapa mata wang utama termasuk juga komoditi.

Pada carta harga pasangan mata wang EUR/USD, julat pergerakan harian sekitar 60 pips dicatatkan dengan pergerakan aktif harga diperlihat pada sesi New York.
Sejak di sesi Eropah, US dolar bergerak lemah menunjukkan peningkatan harga berlaku dari paras 1.08340 mencapai ketinggian 1.09000.
Namun pengukuhan semula di sesi New York menyaksikan harga ditekan turun semula ke paras terendah asalnya sebelum itu.
 Namun, penurunan dilihat tidak dilanjutkan apabila harga melantun naik semula menutup dagangan penghujung sesi di sekitar 1.08870.
Harga yang bergerak semula di atas paras sokongan Moving Average 50 (MA50) pada rangka masa 1 jam di carta EUR/USD memberi isyarat bahawa masih sukar untuk harga melanjutkan penurunan lebih rendah.
Debaran pelabur kini menantikan pula laporan pekerjaan NFP AS sebagai penutup tirai dagangan minggu ini dengan jangkaan pergerakan agresif harga bakal dipamerkan.
Sekiranya harga melonjak melepasi zon 1.09000, kenaikan harga boleh diteruskan sehingga mencapai sasaran 1.10000.
Harga juga berpotensi catatkan paras ketinggian terbaru 9 minggu jika ketinggian tersebut berjaya diatasi.
Namun jika harga menjunam di bawah sokongan MA50, harga berkemungkinan melepasi paras dicecah semalam sebelum menuju ke paras terendah terbaru lagi minggu ini.
Zon 1.08000 menjadi tumpuan utama untuk diuji dan pelabur akan menilai reaksi harga pada zon tersebut untuk petunjuk pergerakan harga selanjutnya.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tak Sabar Tunggu Kenyataan Biden, EUR/USD Dah Pacak Balik!

Sebelum ini hasil perbendaharaan Amerika Syarikat (AS) yang melonjak pada laporan di awal minggu telah menyokong pengukuhan US dolar, namun dilihat kembali mengalami kejatuhan semula hampir 7 mata asas dari paras tertinggi 10 bulan yang dicapai.
Faktor tersebut membuatkan US dolar kembali susut semula di samping pengusutan ketara US dolar yang dipamerkan sejak semalam adalah didorong oleh jangkaan pakej rangsangan ekonomi berskala besar yang akan dikemukakan oleh bakal Presiden AS Joe Biden pada Khamis.
Berbanding Euro, US dolar telah merekodkan kejatuhan harian terbesar untuk tempoh 3 bulan setelah bergerak kukuh 3 hari berturut-turut.
Euro juga turut berisiko selepas ucapan Canselor Jerman Angela Merkel yang mencadangkan ‘lockdown’ dilaksanakan sehingga April berikutan berdepan peningkatan kes jangkitan virus yang kritikal di Jerman.
Pada carta pasangan mata wang EUR/USD semalam, harga bergerak mendatar pada sesi Asia dan Eropah di mana paras support 1.21350 yang dicecah pada hari sebelumnya gagal ditembusi.
Menuju ke penghujung sesi New York dapat dilihat harga melonjak semula melepasi paras halangan Moving Average 50 (MA50) pada rangka masa 1 jam pergerakan harga yang telah kembali memberi isyarat awal perubahan trend bullish.
 Selepas harga melonjak 70 pips di atas paras 1.22000 dan menutup dagangan sesi New York di sekitar paras tersebut, harga dilihat menyambung kenaikan pada sesi Asia pagi ini.
Kenaikan harga dijangkakan menuju paras 1.22500 untuk menguji zon SBR (support become resistance) tersebut sebelum ke zon rintangan 1.23000.
Namun jika harga membuat penurunan semula, zon RBS di bawah paras 1.21800 akan kembali diuji semula dan harga perlu menembusi sokongan MA50 untuk memberi isyarat penurunan harga selanjutnya.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Terkesan Ancaman COVID-19, USD/JPY Catat 180 Pips Penurunan Sejak Awal Minggu

Sentimen pasaran masih lagi dalan suasana yang berisiko ekoran ancaman wabak Coronavirus yang semakin menular di luar China.
Korea Selatan telah melaporkan kes jangkitan virus meningkat kepada 1,146 dengan lebih 164 kes telah disahkan. Sementara di Itali pula, kes jangkitan meningkat kepada 323, termasuk 11 kematian dilaporkan.
Sentimen yang kian berisiko turut mendorong penurunan pada indeks saham utama dunia dan juga hasil pulangan bon 10-tahun kerajaan A.S yang merosot ke paras rekod terendah terbaru.
Ini telah memberi kesan kejatuhan pada nilai matawang US dolar dalam pasaran meskipun sebelum ini memanfaatkan situasi berisiko pasaran untuk mengukuh sebagai matawang safe-haven.
Terbaru, Amerika Syarikat turut mengeluarkan amaran terhadap rakyatnya supaya bersedia untuk berdepan penularan wabak Coronavirus COVID-19.
Sementara matawang Yen pula dilihat mendapat permintaan dalam sentimen risk-off pasaran. Namun momentum pengukuhan Yen dilihat agak terhad ekoran ekonomi Jepun dilaporkan turut terkena tempias wabak Coronavirus.
Dapat dilihat matawang Yen berjaya mengukuh berbanding US dolar pada carta harga USD/JPY yang mempamerkan penurunan sejak penghujung minggu lalu.
 Selepas mencapai paras tertinggi sejak April 2019 lalu pada Khamis, penurunan harga pada Jumaat terus bersambung pada minggu ini.
Sekitar 180 pips penurunan dicatatkan untuk minggu ini dengan paras 110.00 diuji pada sesi New York semalam sebelum harga menutup dagangan lebih tinggi.
Bersambung pada sesi Asia pagi ini, harga menunjukkan kenaikan harga dengan momentum yang agak perlahan dipamerkan.
Kenaikan harga akan menguji paras halangan Moving Average 50 (MA50) sebelum harga kembali menyambung semula penurunan.
Namun jika harga berjaya meneruskan kenaikan lebih tinggi, paras 111.000 akan cuba ditembusi sebelum menuju zon resistance yang dicapai pada ketinggian minggu lalu.
Sebaliknya, jika penurunan harga kembali diteruskan, harga akan menembusi paras 111.000 yang diuji semalam sebelum menuju zon support di bawah paras 109.700.
Lihat gambar carta pasangan matawang USD/JPY di bawah untuk rujukan analisis teknikal anda.


Bacaan ADP Catat Prestasi Memuaskan Pada September, Pasaran Teruja Nantikan Data NFP!

Pasaran buruh AS menunjukkan prestasi yang cemerlang pada bulan September dengan syarikat swasta menambah lebih banyak pekerjaan daripada yang dijangkakan, berdasarkan laporan firma perkhidmatan gaji ADP pada hari ini.
Syarikat didapati telah menambah sebanyak 208,000 pekerjaan pada bulan tersebut dan ini adalah lebih baik daripada anggaran 200,000 Dow Jones dan juga bacaan bulan sebelumnya iaitu yang mencatat 185,000 pekerjaan.
Pertambahan ini berjaya dicatat walaupun industri pengeluaran barangan melaporkan kehilangan sebanyak 29,000 pekerjaan dengan industri pembuatan turun 13,000 dan sumber asli dan perlombongan kehilangan 16,000.
 Namun, lonjakan besar dalam perdagangan, pengangkutan dan utiliti membantu mengimbangi kerugian tersebut, kerana sektor itu menyaksikan peningkatan pekerjaan sebanyak 147,000. Perkhidmatan profesional dan perniagaan menambah 57,000, manakala perkhidmatan pendidikan dan kesihatan meningkat 38,000 dan hospitaliti meningkat sebanyak 31,000. Terdapat juga kerugian dalam sektor perkhidmatan, kerana industri maklumat merosot sebanyak 19,000 dan aktiviti kewangan menyaksikan kerugian sebanyak 16,000 pekerjaan.
Berdasarkan pembahagian saiz syarikat, syarikat yang menggaji 50-499 pekerja mendahului dengan keuntungan 90,000, manakala firma besar menambah 60,000 dan perniagaan kecil menyumbang 58,000.
Pasaran kini memberi tumpuan pada NFP yang bakal dikeluarkan pada Jumaat ini.


Nasib Komoditi Hitam Masih Menimbulkan Tanda Tanya

Harga minyak mentah susut di Asia pada Isnin berikutan kebanyakan pelabur mengambil keuntungan terhadap kenaikan harga minyak baru-baru ini. Pelabur juga mengambil tindakan berhati-hati mengenai prospek pembekuan bekalan yang akan diadakan pada bulan depan.
Di New York Merchantile Exchange, minyak mentah bagi penghantaran September jatuh kepada $48.80 setong.
Pada Selasa, Institut Petroleum Amerika akan mengeluarkan laporan mingguan bekalan minyak AS.
Minggu lepas, harga minyak mentah naik mendadak berikutan spekulasi mengenai pembekuan pengeluaran minyak oleh pengeluar utama yang diketuai oleh Arab Saudi dan Rusia. Pertemuan ini bakal merangsang semula pasaran minyak mentah agar kembali stabil.
Sementara itu di ICE Futures Exchange di London, brent mentah mencecah nilai tertinggi harian iaitu $51.22 setong sejak 22 Jun.
Crude futures kini telah melonjak hampir $10 setong sejak berita pembekuan pengeluaran ini tersebar luas.
 Disamping itu, pasaran mula pulih lebih kurang dua minggu lalu apabila menteri Arab Saudi berkata bahawa negara pengeluar akan bekerjasama bagi menstabilkan harga dalam mesyuarat OPEC yang akan diadakan di Algeria bulan depan.
Sentimen mengenai pertemuan itu semakin kuat apabila Rusia menyatakan kesediaannya untuk menyertai perbincangan tersebut.
Pun begitu, penganalisis masih ragu-ragu bahawa mesyuarat terbabit bakal mengakibatkan apa-apa tindakan yang konkrit.
Hal ini kerana, cubaan bagi pembekuan bekalan pada mesyuarat sebelum ini gagal selepas Arab Saudi menarik diri.
Walaupun kenaikan baru-baru ini menunjukkan tanda-tanda pemulihan bekalan, harga minyak mentah masih kekal dibawah tekanan bagi tempoh terdekat.
Menurut pembekal di Baker Hughes, bilangan pelantar minyak mentah AS meningkat pada minggu lepas kepada 10 hingga 406 pelantar.

Yellen bakal singgah ke diari event anda minggu ini. Sudah bersedia?


Lebih 100 Pips ‘Gap’, EUR/USD Dibuka Rendah Pada Permulaan Minggu Ini

Sentimen pasaran pada awal minggu masih lagi dinilai berisiko dengan kebimbangan terhadap krisis peperangan antara Rusia dan Ukraine yang semakin parah.
Dengan serangan Rusia yang semakin mengganas, negara-negara ekonomi utama dunia juga turut mempertingkatkan langkah untuk menambahkan sekatan ke atas Rusia.
Kesatuan Eropah (EU) dan UK dilihat antara yang lantang menyokong Ukraine dengan sumbangan dana yang besar untuk bekalan kesihatan dan juga sokongan ketenteraan untuk Ukraine berdepan pencerobohan Rusia.
Namun terdapat laporan bahawa Rusia sedia untuk berunding malah ada laporan yang menyatakan Presiden Rusia Vladimir Putin bakal berunding bersama Presiden Ukraine, Volodymyr Zelenskyy di Belarus.
Pasaran kewangan terus dilanda ketidaktentuan dengan permulaan pasaran pada awal minggu ini memperlihatkan perbezaan pembukaan harga (gap) pada carta-carta utama ekoran risiko peperangan di hujung minggu.

Pada carta harga pasangan mata wang EUR/USD, harga dibuka rendah pada sesi Asia pagi Isnin di sekitar 1.11350 dengan gap lebih 100 pips berbanding ketika penutupan minggu lalu.
Pada dagangan Khamis lalu, harga telah menjunam ketara susulan krisis perang yang semakin meningkat sehingga mencecah paras terendah terbaru hampir 2 tahun sekitar 1.11100.
 Namun harga kembali pantul semula pada dagangan Jumaat dan menutup dagangan sekitar 1.12700 berkemungkinan dilihat turut berlaku aktiviti pengambilan untung (profit-taking) oleh para pelabur.
Dengan pergerakan harga yang dilihat masih memaparkan corak penurunan, berkemungkinan harga bakal menyambung semula penurunan di awal minggu ini melepasi paras yang dicecah minggu lalu.
Sasaran penurunan lebih rendah adalah menuju zon support pada 1.10000 dan terus mencatatkan paras terendah terbaru lagi.
Sebaliknya, pelabur tetap berwaspada sekiranya situasi pasaran yang berubah menyaksikan lonjakan semula harga pada carta.
Kenaikan di atas paras 1.12000 bakal menguji sekali lagi rintangan pada zon 1.12700 sebelum jangkaan untuk kenaikan lebih tinggi adalah menuju zon SBR (support become resistance) 1.14000 semula.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Fed Kaplan Menyokong Kenaikan Kadar Jika Ekonomi Terus Meningkat

Presiden Federal Reserve cawangan Dallas, Robert Kaplan menyatakan pada Isnin bahawa beliau akan menyokong kenaikan kadar jika ekonomi AS terus menunjukkan peningkatan.
“Selagi saya melihat terdapat peningkatan, saya akan menyokong kenaikan kadar faedah, kata Kaplan di Universiti A&M Texas.”
The Fed selama ini bergantung kepada data-data ekonomi dalam pendekatan penetapan polisi monetari, terutamanya data inflasi dan pengangguran.
Kaplan adalah ahli yang mengundi dalam FOMC (Federal Open Market Committee) tahun ini. Dalam mesyuarat terbaru beliau adalah salah seorang mengundi kenaikan kadar sebanyak 0.25%.
 Pemain pasaran pula meramalkan dua lagi kenaikan tahun ini. Pasaran hadapan Fed Fund Future oleh CME menunjukkan hampir 50-50 kebarangkalian kenaikan kadar pada mesyuarat Jun.
Kita akan melihat majoriti dari ahli The Fed akan berucap dan akan menjadi panduan pasaran dengan data-data yang terhad minggu ini.
Pada Selasa, Presiden Fed Kansas, Esther George akan menyampaikan ucapan tentang ekonomi AS dan polisi monetari di Oklahoma.
Fed Evans (Chicago), Eric Rosengren (Boston) dan John Williams (San Francisco) akan berucapa pada Rabu.


Kedudukan Terkini Matawang : Kenyataan Boris Johnson Mendorong Pengukuhan Pound Sterling!

Matawang US dolar mencatat penyusutan berbanding matawang utama pada hari ini berikutan kenyataan kementerian luar china yang bertentangan dengan kenyataan Donald Trump yang dikeluarkan semalam.
Pada hari Isnin, Trump telah memuat naik kenyataan bahawa pihak pentadbiran China telah menghubungi beliau dan membuat tawaran agar rundingan diteruskan. Hal ini telah meredakan isu perang dagang antara Amerika Syarikat (AS) dan China.
Walaubagaimanapun, pada hari ini Kementerian Luar China pula mengeluarkan kenyataan yang bertentangan dengan kenyataan Trump bahawa beliau memaklumkan tidak menerima sebarang laporan berhubung panggilan telefon antara Amerika dan China untuk membincangkan tentang rundingan. Susulan ini sentimen pasaran telah beralih kepada sedikit berisiko dengan keraguan terhadap perdamaian AS-China untuk meneruskan rundingan dagang.
 Indeks US dolar yang mengukur dolar greenback berbanding enam matawang utama didagangkan susut sebanyak 0.13% pada paras 97.857 setakat jam 10.00 p.m.
Disisi lain, matawang Sterling mengukuh berbanding US Dolar berikutan dengan mengukuh sebanyak 0.58% kepada paras 1.2287 setakat jam 10.00 p.m. Pengukuhan matawang pound didorong oleh perkembangan Brexit. Pada hari Isnin, Perdana Menteri Boris Johnson mengatakan bahawa beliau telah bersedia untuk beruding mengenai isu Brexit dengan Kesatuan Eropah.
Matawang Yuan telah jatuh ke paras terendah 1/2 tahun berikutan kekhuatiran terhadap perkembangan ekonomi yang terkesan dengan perang dagang.
Matawang Euro tidak banyak berubah pada paras 1.1099 berbanding US dolar.


Permulaan Berdarah Matawang Utama Di Sesi Eropah

Dolar greenback melonjak lebih tinggi pada awal sesi Eropah, mengheret kebanyakan matawang utama untuk menjunam rendah di tengah sentimen yang berisiko.
Pada pembukaan sesi Eropah, indeks dolar melambung, melepasi paras ketinggian terbaru sejak awal April dengan meningkat di sekitar harga 92.90.
Bacaan data jualan runcit AS yang positif terus memberi sokongan buat dagangan greenback untuk terus mengukuh, di mana ia kembali menunjukkan pertumbuhan pada bulan Jun selepas merekodkan penguncupan besar pada bulan sebelumnya.
Hal ini dilihat akan menyumbang kepada salah satu alasan buat Fed untuk mula mengurangkan pembelian bonnya, walaupun pada minggu lalu Pengerusi Jerome Powell mengatakan masih terlalu awal untuk melakukan perubahan dasar.
 Sementara itu, keresahan pasaran terhadap kebangkitan coronavirus di seluruh dunia terus menekan dagangan matawang utama ketika pelabur beralih ke matawang safe-haven US dolar dan yen sebagai perlindungan.
Di UK, angka kes harian yang mencecah hampir 50,000 setiap hari menyebabkan keterujaan pelabur matawang pound untuk bebas daripada sekatan coronavirus pada hari ini semakin pudar.
Hal ini dapat dilihat pada awal sesi, di mana pasaran saham Eropah dibuka lemah dan matawang pound sterling pula menjunam ke tahap terendah terbaru tiga bulan berbanding USD.
Matawang komoditi terus menerima tamparan daripada pengukuhan USD, mendorong dolar Kanada jatuh ke paras terendah tiga bulan dan dolar Aussie pula terendah hampir tujuh bulan.
Matawang euro juga susut lebih rendah susulan lonjakan dolar greenback, dengan tumpuan pasaran kini tertumpu pada mesyuarat Bank Pusat Eropah (ECB) yang akan berlangsung pada hari Khamis.


RBA Menepati Jangkaan Pasaran Dengan Kekalkan Kadar Faedah!

Reserve Bank of Australia (RBA) mengumumkan tidak ada perubahan dalam dasar monetari pada mesyuarat polisi sesi Julai, dengan mengekalkan kadar faedah di tahap terendah dan sasaran hasil bon 3 tahun pada 0.10%.
Pada masa yang sama, para pembuat dasar juga memutuskan untuk terus membeli bon kerajaan setelah selesainya program pembelian bon semasa pada awal September.
Pembelian ini akan diteruskan pada kadar $4 bilion seminggu sehingga sekurang-kurangnya pertengahan November dan pembuat dasar akan melakukan tinjauan selanjutnya pada bulan itu.
Sementara itu, Gabenor RBA, Philip Lowe mengatakan bahawa pemulihan ekonomi Australia lebih kuat dari dijangkakan dan beliau meramalkan ia akan terus menunjukkan pertumbuhan.
 Namun, meskipun terdapat pemulihan yang kuat dalam pasaran pekerjaan, tetapi tahap inflasi dan hasil upah dilihat masih lemah.
Lowe memberitahu bahawa, mengekalkan kadar faedah tidak berubah adalah salah satu langkah yang diambil bank pusat untuk menyokong ekonomi ketika beralih dari pemulihan ke fasa pengembangan.
Kadar faedah tidak akan dinaikkan sehingga inflasi dan pekerjaan dapat mencapai sasaran bank pusat. Oleh itu, kenaikan kadar faedah tidak mungkin berlaku sehingga sekurang-kurangnya pada tahun 2024.
Peningkatan kes coronavirus di Australia dilihat memainkan peranan utama dalam keputusan terbaru RBA hari ini, di mana negara itu bergelut dalam mengekang penularan wabak yang dicetuskan oleh penularan varian Delta.
Dolar Aussie dilihat tidak terkesan dengan keputusan terbaru RBA, walaupun pada mulanya matawang itu mencatatkan penyusutan. Memasuki sesi Eropah, dolar Aussie diniagakan meningkat di paras ketinggian satu minggu berbanding USD yang lemah.


Logam Berharga Meneruskan Prestasi Bertenaga!

Harga emas meningkat dalam sesi Asia sementara mesyuarat dari bank-bank pusat mendominasi sentimen dalam minggu ini.
Di Comex, dagangan emas meningkat sebanyak 0.31 peratus kepada $1,205.15 satu troy ounce. Selain emas, silver futures juga didagang meningkat sebanyak 0.73 peratus sementara copper futures didagang pada 3.7 peratus.
Minggu lepas menyaksikan dagangan emas yang agak rendah bagi sesi kesembilan berturut-turut pada hari Jumaat selepas data yang agak positif dari Jabatan Buruh AS telah menyokong prospek kenaikan kadar minggu ini.
 Ekonomi AS dilaporkan telah menambah sebanyak 235,000 pekerjaan bagi bulan Februari gara-gara sektor pembinaan yang telah mencatatkan keuntungan terbesar dalam tempoh 10 tahun.
Namun begitu, purata pendapatan setiap jam meningkat di bawah jangkaan.
Menurut Fed Rate Monitor Tools, jangkaan pasaran terhadap kenaikan kadar sedikit berubah selepas laporan tersebut dikeluarkan. Namun begitu, pasaran kekal dengan jangkaan bahawa Fed akan menaikkan kadar minggu depan dan dua kali lagi pada tahun 2017.

Laporan Ekonomi yang Agak Suram Dari Jepun Melemahkan Pergerakan Yen


Pelabur Tidak Lagi Hiraukan Isu Perang Ukraine-Rusia?

US dolar meraih sokongan untuk meningkat pada sesi Eropah tetapi dengan pergerakan yang agak terbatas, manakala dagangan mata wang komoditi pula terus mengekalkan momentum pengukuhan di paras tertinggi bulanan.
Ketika penulisan, indeks dolar yang mengukur kekuatan dolar greenback didagangkan sedikit menokok pada sekitar harga 98.56 berbanding kebanyakan mata wang utama lain.
Dolar Aussie pula terus mengukuh di paras tertinggi empat setengah bulan susulan lonjakan 1% pada sesi sebelumnya. Sementara dolar New Zealand menguat di tahap tertinggi empat bulan berbanding USD.
Mata wang komoditi terus meningkat seiring dengan peningkatan dalam pasaran saham, disokong oleh sentimen pasaran yang lebih baik ketika pelabur mengetepikan ketidakpastian membelenggu krisis Ukraine-Rusia.
 Meneliti perkembangan mata wang Eropah, pound sedikit tergelincir dari paras tertinggi dua minggu selepas menyaksikan peningkatan yang berterusan dalam kadar inflasi UK pada bulan Februari dengan meningkat ke tahap tertinggi terbaharu 30 tahun.
Pelabur kini menantikan ucapan Gabenor Bank Pusat England (BOE) Andrew Bailey dan pembentangan belanjawan tahunan oleh Menteri Kewangan Rishi Sunak pada hari ini.
Sementara itu, mata wang euro juga sedikit merosot susulan kebangkitan dolar greenback, memperlihatkannya cuba mempertahankan kedudukan di paras harga 1.1000 berbanding USD.
Di sisi safe-haven, mata wang yen terus didagangkan lemah di paras terendah enam tahun berbanding USD kerana terkesan dengan hasil bon AS yang lebih tinggi.


Analisis Teknikal AUD/USD – Timeframe H1 – 15/11/2018

Pergerakan harga pada chart pasangan matawang AUD/USD untuk dagangan semalam dilihat agak sederhana di mana harga cuba untuk membuat penurunan sejak awal sesi Asia bermula, namun harga dilihat kembali melonjak dari paras Magic Pivot sehingga ke paras resistance MagicR1 pada indicator Moshed Magic Line sebelum pasaran New York menutup sesi dagangannya dan pelabur menunggu data pekerjaan di Australia pada pagi ini.
Pada sesi pasaran Asia hari ini, harga pada chart AUD/USD telah melonjak berikutan data pekerjaan yang dikeluarkan pada jam 8.30 pagi tadi mencatatkan bacaan yang memberangsangkan dengan angka pekerjaan untuk November meningkat sebanyak 32.8K jauh melebihi jangkaan pasaran. Harga pada mulanya memulakan dagangan sedikit tinggi dari paras Magic Pivot 0.7224 hari ini kemudiannya telah melonjak sebentar tadi sehingga melepasi paras resistance 0.7260 (MagicR1) sebelum mula bergerak mendatar sekitar paras harga 0.72700 setakat jam 2.17 petang. Sedikit lagi kenaikan yang dibuat harga bakal menyentuh paras resistance pada paras 0.7290 (MagicR2) berhampiran zon ketinggian yang diuji harga minggu lalu. Dan jika harga berjaya breakout paras tersebut dan meneruskan lagi kenaikan, harga berpotensi untuk mencapai paras ketinggian baru sehingga 0.7326 (MagicR3).
Namun, jika USD kembali mengukuh dan memberi tekanan semula kepada Aussie, harga boleh membuat penurunan semula berkemungkinan lebih rendah dari paras Magic Pivot 0.7224 sebelum menuju ke paras support 0.7195 (MagicS1). Seterusnya, harga yang menyambung penurunan dilihat akan ke paras support 0.7158 (MagicS2) untuk mengatasi paras terendah semasa harga pada chart AUD/USD sebelum ini. Dan jika harga berjaya breakout paras tersebut, harga mampu untuk mencecah paras serendah 0.7129 (MagicS3).
 Terus ikuti perkembangan ekonomi di Australia, isu perang dagang dan juga ekonomi semasa di China yang mana faktor-faktor ini banyak mempengaruhi nilai matawang Aussie dan juga pergerakan harga pada chart AUD/USD. Lihat paras tumpuan harga pada chart AUD/USD dengan membandingkan paras yang disediakan pada indicator Moshed Magic Line.

Paras support: 0.7195, 0.7158, 0.7129.
Paras resistance: 0.7260, 0.7290, 0.7326.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Perkembangan Perlahan Brexit Terus Memberi Tekanan Buat Pound

Memasuki dagangan sesi Eropah hari ini, Pound Sterling dilihat terus bergerak lemah dalam pasaran apabila terus menyambung penurunan harga berbanding pasangan matawang utama yang lain.
Ketua Perunding Brexit Kesatuan Eropah (EU), Michel Barnier pada hari ini menyatakan bahawa mereka bersedia untuk bekerjasama dan meneliti pelan operasi Brexit daripada Britain. Namun, masih tiada perkembangan lanjut berhubung laporan tersebut.
Dolar Euro juga turut mengiringi penurunan Sterling ekoran laporan berkenaan peletakan oleh ahli lembaga eksekutif di European Central Bank (ECB), Salbine Lautenschlager. Beliau mengumumkan pengunduran beliau lebih awal sebelum pekhidmatan penggal beliau sepatutnya berakhir.
Perkara tersebut berkemungkinan membangkitkan kegusaran pelabur terhadap organisasi petadbiran dalam bank pusat Eropah itu sendiri menjelang pertukaran Presiden ECB yang baru selepas ini.
 Dagangan dolar Amerika Syarikat pula dilihat bergerak perlahan dengan tumpuan pelabur akan terarah pada bacaan akhir bagi Keluaran Dalam Negara Kasar (KDNK) di Amerika Syarikat dan juga data tuntutan pengangguran yang akan dikeluarkan pada jam 8.30 malam ini.
Berhubung perkembangan pada rundingan dagang AS-China, Kementerian Perdagangan China menyatakan bahawa perbincangan masih diteruskan untuk perincian rundingan bersama Amerika Syarikat pada Oktober nanti.
Pergerakan pasaran dilihat perlahan dan hanya matawang dolar New Zealand yang menyerlah pada sesi Asia dengan lonjakan harga memberi respon terhadap kenyataan optimis oleh Gabenor bank pusat, Adrian Orr.
Harga minyak mentah pula dilaporkan terus menurun selepas jaminan oleh Arab Saudi bahawa pengeluaran telah kembali beroperasi seperti sediakala.


Gbp/Usd Jatuh Lebih Dari 100 Pip, Theresa May Dapat Hak Memulakan Proses Brexit

Pound Sterling (GBP) jatuh ke paras terendah lapan minggu lalu berbanding US dolar dan juga matawang utama yang lain berikutan perkembangan politik terbaru di UK berkaitan dengan terma-terma perpisahan dari Kesatuan Eropah.
Theresa May pada Isnin memenangi hak untuk menjalankan proses formal Brexit dari Parlimen, dan kini risiko ketidaktentuan ini telah berakhir. Kini rundingan bersama Kesatuan Eropah akan menjadi perhatian pasaran.
Jurucakap beliau menidakkan ‘spekulasi’ laporan media bahawa Perdana Menteri akan menjalankan proses itu seawal Selasa dan menegaskan ia akan dilakukan beberapa hari sebelum penghujung Mac.
 Sterling menguat selepas berita Menteri Pertama Nicola Sturgeon mahu mengadakan referendum kemerdekaan Scotland hujung tahun 2018 atau 2019 tersebar. Penguatan Gbp ini dilihat oleh penganalisis sebagai satu kelegaan kerana undian itu tidak diadakan tahun ini.
“Pencetusan artikel 50 sudah tersebar dan akan menyebabkan matawang Gbp dalam keadaan turun-naik (volatility),” kata John Wraith, Ketua Strategi Kadar dan Ekonomi di UBS.
Hari ini saja Gbp/Usd telah jatuh lebih dari 100 pip dari paras tertinggi 1.2219 ke paras terendah setakat artikel ini ditulis di 1.2108.
Gbp menjadi matawang yang paling banyak merekodkan penurunan berbanding matawang negara maju yang lain, dengan The Fed bersedia untuk menaikkan kadar pada Khamis, Gbp dijangka akan jatuh lebih banyak lagi.


Walaupun EUR/USD Mula Papar Kenaikan, Pelabur Kena ‘Alert’ Amaran Ini

Momentum pengukuhan US dolar sejak penghujung minggu lalu dibataskan oleh terbitan data pekerjaan ADP yang mengukur sektor swasta di Amerika Syarikat (AS) pada sesi New York semalam dengan bacaan yang suram.
Pelabur bakal berwaspada menjangkakan prestasi lemah US dolar sehingga ke penghujung minggu ekoran laporan pekerjaan NFP AS juga diramalkan mencatatkan pertambahan pekerjaan yang rendah untuk bulan Ogos.
Sedikit penyusutan US dolar telah memberi ruang untuk mata wang Euro meningkat semula untuk berada di atas paras pariti $1.0000.
Wakil bank pusat Eropah (ECB) turut memberi petunjuk hawkish untuk meneruskan pengetatan dasar monetari pada mesyuarat polisi seterusnya.
Namun, pelabur diberi amaran untuk pergerakan Euro ekoran sekatan bekalan tenaga melalui saluran paip Nord Stream 1 dari Rusia ke Eropah telah bermula pada Rabu semalam selama 3 hari, yang boleh menjejaskan dagangan mata wang Eropah itu.

Meneliti pergerakan harga pada carta pasangan mata wang EUR/USD, harga dilihat menunjukkan penurunan awal pada sesi Eropah semalam ke sekitar 0.99700 sebelum berjaya melonjak semula di sesi New York melepasi paras 1.0000 sehingga mencapai paras ketinggian harian sekitar 1.0080.
 Menyambung dagangan di sesi Asia pagi Khamis, harga dilihat sedikit menurun dan menguji paras sokongan Moving Average 50 (MA50) pada rangka masa 1 jam di carta EUR/USD tersebut.
Sekiranya harga berjaya menyambung corak kenaikan, rintangan pada zon 1.01000 bakal diuji sekali lagi setelah dagangan minggu lalu gagal melepasinya.
Kenaikan lebih tinggi yang diteruskan dilihat akan menguji pula paras-paras tumpuan selanjutnya seperti 1.01600 dan paras 1.02000.
Sebaliknya jika harga susut di bawah paras sokongan MA50 dan melepasi paras pariti 1.0000, pelabur akan bersedia untuk kejatuhan harga lebih parah selepas isyarat bearish tersebut.
Berkemungkinan paras sokongan harga minggu lalu sekitar 0.99000 akan diuji sebelum harga yang berjaya menembusinya akan catatkan paras terendah terbaru 20 tahun dengan sasaran menuju sekitar 0.98000 pula.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Berpaut Di Paras $1.27000, Boleh Panjat Lebih Tinggi?

Menjadi zon magnet buat harga, zon $1.27000 kekal menjadi tarikan pada carta harga pasangan mata wang GBP/USD.
Memerhati pergerakan pada pembukaan awal minggu semalam, harga kekal berlegar di bawah zon 1.27000 setelah lonjakan dipamerkan pada penutup minggu sebelumnya ke zon tersebut.
Pergerakan perlahan harga dijangka masih akan berterusan ke hari ini (Selasa) ekoran pasaran Amerika ditutup sempena Independence Day.
US dolar bergerak lemah dalam pasaran semalam setelah data tinjauan bagi sektor pembuatan Amerika Syarikat (AS) catat angka yang suram untuk bulan Jun.
Ini dilihat sedikit mengganggu momentum pengukuhan US dolar pada minggu lalu yang semakin mengendur.
Jika US dolar terus melemah akan membuka lebih besar ruang bagi mata wang Pound untuk meningkat semula.
Pada carta GBP/USD semalam, harga yang turun ke sekitar 1.26600 masih beredar di atas paras sokongan Moving Average 50 (MA50) pada rangka masa 1 jam di carta tersebut menunjukkan isyarat pergerakan yang masih bullish.
 Sekiranya harga berjaya menyambung kenaikan dengan lonjakan melepasi 1.27000, corak kenaikan dijangka akan diteruskan untuk harga menuju zon ketinggian minggu-minggu sebelum ini.
Sasaran adalah pada zon rintangan 1.28400 untuk diuji setelah zon tersebut dicapai pada dagangan Jun lalu yang menjadi rekod tertinggi semasa sejak April 2022.
Sebaliknya jika harga menjunam dari zon 1.27000, penurunan dilihat akan kembali mencecah semula paras sokongan pada 1.26000 minggu lalu.
Penurunan yang diteruskan menembusi paras tersebut bakal menuju ke sekitar 1.25000 untuk catatkan paras terendah terbaru 3 minggu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Gagal Kekal Momentum Lonjakan Harga Pada Awal Minggu

Setelah pamerkan penyusutan ketara susulan laporan NFP Jumaat lalu, US dolar dilihat gagal mengekalkan momentum penurunan pada pembukaan dagangan awal minggu ini.
Pasaran Amerika Syarikat (AS) juga ditutup pada Isnin sempena sambutan hari Kemerdekaan yang turut menyebabkan pergerakan perlahan harga.
Penganalisis berpandangan bahawa pelabur masih melihat terdapat ruang untuk Federal Reserve (Fed) mengetatkan dasar selepas unjuran kenaikan kadar pada tahun 2022 dan 2023 pada mesyuarat FOMC yang terbaru.
Minit mesyuarat FOMC pada minggu ini akan diteliti selain data-data ekonomi penting AS seperti PMI perkhidmatan tinjauan ISM akan menjadi tumpuan.

Meneliti pergerakan harga pada carta pasangan mata wang EUR/USD, harga bergerak mendatar di awal minggu gagal untuk meneruskan lonjakan yang dipamerkan pada Jumaat lalu.
Kenaikan harga semalam hanya mencapai paras ketinggian sekitar 1.18800 yang turut menjadi paras rintangan pada dagangan Khamis lalu.
 Walaupun bergerak lemah, namun pergerakan di atas paras sokongan Moving Average 50 (MA50) pada rangka masa 1 jam di carta EUR/USD masih memberi isyarat untuk kenaikan harga.
Kenaikan harga masih dijangkakan untuk menguji zon rintangan 1.19000 sebelum meneruskan kenaikan lebih tinggi sekiranya US dolar kekal lemah.
Kenaikan boleh mencapai sehingga ke paras tumpuan pada 1.2000 yang dilihat sebagai zon SBR (support become resistance).
Namun jika kenaikan harga gagal bertahan dan harga menyambung semula penurunan, zon support pada 1.18000 akan kembali dituju semula.
Harga yang turun lebih rendah di bawah zon tersebut akan memberikan isyarat lebih jelas untuk harga terus bergerak dalam trend bearish.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Mampukah GBP/USD Sambung Lonjakan Harga Semalam?

Pound Sterling berjaya paparkan pengukuhan berbanding US dolar pada sesi Eropah semalam walaupun penganalisis masih mengekalkan unjuran penurunan buat mata wang Britain itu.
Menyokong pengukuhan Pound apabila laporan pertumbuhan Keluaran Dalam Negara Kasar (KDNK) UK untuk suku terakhir mencatatkan angka yang meningkat pada bacaan akhir pada 1.3% berbanding bacaan awal 1.0%.
Pergerakan harga pada carta pasangan GBP/USD telah pamerkan lonjakan pada dagangan Rabu semalam dari paras 1.37150 pada penurunan awalnya, sehingga ke paras 1.13800 melihatkan harga menguji zon rintangan tersebut pada sesi New York.
Memberi kelebihan kepada Pound apabila US dolar sedikit susut semalam menjelang ucapan Presiden Joe Biden untuk pakej bantuan ekonomi dan penganalisis juga melihat aktivit pengambilan keuntungan (profit-taking) di penghujung suku pertama 2021 mendorong penyusutan US dolar.
Menutup dagangan sesi New York lebih rendah di bawah paras 1.38000, pergerakan harga pada sesi Asia pagi ini lebih perlahan untuk permulaan dagangan bagi bulan April.
Pelabur juga berkemungkinan lebih berwaspada menjelang laporan data pekerjaan NFP Amerika Syarikat (AS) pada Jumaat dengan jangkaan pergerakan harga yang lebih agresif.
 Sekiranya harga berjaya meneruskan kenaikan, zon rintangan pada 1.38000 perlu ditembusi untuk memberikan isyarat lebih jelas perubahan trend bullish kepada pelabur pada carta GBP/USD.
Kenaikan lebih tinggi akan menuju sehingga ke paras 1.40000 selepas melepasi beberapa zon tumpuan harga sebelumnya.
Sebaliknya jika harga kembali ditekan lebih rendah semula, paras Moving Average 50 (MA50) pada rangka masa 1 jam pergerakan harga akan menyokong penurunan lebih rendah. Penurunan di bawah paras ini akan dilihat sebagai isyarat awal untuk harga menyambung penurunan semula.
Paras 1.37000 akan diuji sebagai paras support harga sebelum penurunan lebih rendah seterusnya dijangkakan sehingga ke paras 1.36000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Rate dikekalkan oleh Bank of England

Bank of England telah mengekalkan interest rate mereka iaitu sebanyak 0.50%.
8 orang ahli Mesyuarat Dasar Kewangan membuat undian mengekalkan rate dan hanya seorang mengundi untuk memotong rate.
 Central Bank juga berkata akan meneruskan pembelian asset. GBPUSD dilihat gap up.
Klik untuk zoom in


Kadar Faedah RBA Kekal Di Paras 1.50%, Ekonomi Dijangka Berkembang Di Masa Hadapan

Reserve Bank of Australia (RBA) telah memutuskan untuk tidak mengubah kadar faedah dan mengekalkannya pada kadar 1.5% pada bulan Februari.
Menurut kenyataan RBA, paras kadar faedah yang rendah mampu untuk mendukung ekonomi Australia. Pengekalan kadar faedah dapat mendorong pertumbuhan ekonomi dan mampu untk mencapai sasaran inflasi.
Tumpuan diberikan kepada pengurangan kadar pengangguran dan pencapaian kadar inflasi seperti yang disasarkan.
 Bank menjangkakan kemungkinan kadar faedah akan ditingkatkan pada masa akan datang namun dengan kadar perlahan. Inflasi pula dijangka akan berada di paras yang rendah buat seketika berikutan pertumbuhan yang perlahan dalam kos buruh dan persaingan antara syarikat runcit.
Pakar ekonomi menjangkakan kadar inflasi CPI akan berada pada paras melebih 2% pada tahun 2018. Kadar pertumbuhan GDP pula dijangka akan meningkat melebihi 3% dalam beberapa tahun akan datang.
Kondisi perniagaan dilihat positif dan pelaburan perniagaan bukan galian juga telah mencatat peningkatan. Selain itu,  pelaburan infrastruktur awam  telah mendorong pertumbuhan ekonomi.
Buat masa ini, penggunaan isirumah masih lagi berada dalam keadaan tidak pasti. Hal ini adalah disebabkan pertumbuhan perlahan dalam pendapatan isirumah dan kadar hutang yang tinggi.


Apa Jadi Pada Kiwi Selepas Data Imbangan Perdagangan Dikeluarkan?

NZD/USD meluncur kebawah berikutan data imbangan perdagangan yang meluas dari jangkaan serta penurunan harga minyak.
Pair NZD/USD merosot 0.14% selepas data imbangan mencatat defisit yang lebih besar daripada jangkaan.
NZD/USD, 15 minit
 Selain itu, kiwi kekal bertahan sebelum ini walaupun komen agresif dari Gabenor RBNZ, Wheeler dikatakan memberi petunjuk terhadap penurunan kadar untuk jangka masa akan datang.
Kebanyakan matawang kini dalam proses berjaga-jaga sementara menunggu data inventori minyak mentah Amerika Syarikat dan data jualan rumah.
Hartanah dalam artikel seterusnya ini bakal buat anda tercengang! Klik pautan ini!


George Soros ‘Long’ GBP pada hari Brexit! Mengejutkan!

Menurut Bloomberg, George Soros, billionaire yang digelar “The Man who broke the Bank of England” pada 1992 tidak berjaya mengulangi kejayaan pada jumaat lalu apabila Soros membuka position ‘long’ ke atas Pound yang mana Pound merudum pada hari tersebut dan tidak membuat sebarang spekulasi ke atas Pound semasa menegaskan rakyat Britain untuk kekal dalam EU.
 Walaubagaimanapun, Soros masih mendapat profit daripada pelaburan lain melihatkan situasi market yang bearish ini.
Sebelum hari referendum, George Soros telah memberi amaran yang Pound akan merudum lebih 20% jika berlakunya Brexit dan Pound merosot sebanyak 8.1% pada jumaat lalu, ke paras paling rendah sejak 3 dekad ini.


GBP/USD Papar Corak Penurunan Harga Yang Perlahan

Pound Sterling kekal berada dalam kategori bagi dagangan mata wang berisiko bersambung di awal minggu ini selepas tekanan kenyataan dovish bank pusat England pada mesyuarat dasar minggu lalu.
Menteri Kesihatan UK yang baru, Sajid Javid yang menggantikan tugas Matt Hancock, menyatakan keyakinan beliau bahawa sekatan pergerakan akan dihapuskan pada 19 Julai nanti kerana tiada sebab untuk kerajaan melanjutkannya lagi.
Walaupun berita itu memberikan elemen positif, namun perkembangan penularan Covid-19 di UK masih lagi dalam keadaan membimbangkan.
Kes jangkitan harian terbesar dilaporkan pada Isnin dalam tempoh 5 bulan di UK menandakan risiko penularan masih lagi tinggi.

Jika diteliti pergerakan harga pada carta pasangan mata wang GBP/USD, harga menunjukkan kenaikan pada sesi Eropah semalam. Namun kenaikan hanya mampu bertahan pada paras sekitar 1.39400 sahaja sebelum membuat penurunan semula.
Menyambung dagangan pada sesi New York semalam harga susut semula di bawah paras 1.39000 dan kembali bergerak di bawah halangan Moving Average 50 (MA50) pada rangka masa 1 jam untuk isyarat trend penurunan.
 Penurunan bersambung pada sesi Asia pagi Selasa namun pergerakan harga dilihat perlahan.
Zon support pada 1.38000 dilihat akan menjadi tumpuan bagi penurunan harga yang bakal diteruskan pada hari ini.
Jika penurunan harga berjaya tembusi support 1.38000, harga bakal mencatatkan paras terendah terbaru 11 minggu dengan jangkaan menuju zon support lebih rendah pada sekitar 1.38000.
Untuk situasi kenaikan harga pula, kenaikan lebih tinggi melepasi paras semalam berkemungkinan akan menuju rintangan 1.40000 pada zon SBR (support become resistance).
Seterusnya, kenaikan yang diteruskan akan menuju pula ke zon SBR lebih tinggi pada 1.41000 untuk trend kenaikan harga yang lebih jelas.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Terkini Pasaran Forex Pada Sesi Dagangan Asia

US dolar melemah berbanding enam matawang utama yang lain di sebabkan oleh perang perdagangan dalam bulan ini.
Indeks US dolar melemah pada sesi dagangan asia sebanyak 0.25% kepada paras 89.25 setakat jam 9.50 a.m
Presiden Donald Trump telah merancang untuk menetapkan tarif sebanyak $50 bilion pada import China sebbagi penalti kepada negara China berikutan amalan perdagangan yang berkaitan dengan kencurian harta intelek
Pelabur bimbang, tarif tersebut boleh mencetuskan perang perdagangan dengan China dan teradapat kemungkinan bahawa China akan mengenakan tarif keatas A.S. termasuklah mengenakan tarif ke atas syarikat-syarikat semikonduktor A.S yang kebanyakkan hasil diperolehi dari China. Selain itu produk pertanian seperti kacang soya juga akan terpalit sama.
Matawang Yen mengukuh dengan akibat kebimbangan para pelabur terhadap perang perdagangan dan pair USD/JPY turun ke kepada harga 104.89 sebanyak 0.37%.
 US dolar mula pulih dari harga terendah satu bulan dan mengalami tekanan sedikit apabila pasaran terus memikirkan padangan dovish terhadap The Fed pada awal pagi Khamis selepas menaikkan kadar faedah berikutan tiada lagi tiga penambahan pada tahun 2018.
The Federal Reserve Open Market (FOMC) bagaimanapun memberi isyarat bahawa kenaikan kadar faedah lebih pantas untuk tahun 2019 dan 2020.
“Walaupun kenyataan FOMC lebih kepada hawkish pada tahun mendatang, kami menjangkakan The Fed akan menaikkan kadar faedah sebanyak tiga kali pada tahun 2018.” kata Morgan Stanley.
Pair GBP/USD menaik sebanyak 0.15% kepada paras 1.4118 pada sesi perdagangan Asia selepas Bank of England (BoE) mengekalkan polisi dan kadar faedahnya pada hari Khamis.
Pair EUR/USD naik sebanyak 0.24% kepada paras 1.2332 sementara pair USD/CAD menurun sebanyak 0.22% kepada paras 1.2910 kerana kejatuhan harga minyak.


EUR/USD Pamer Sedikit Kenaikan, Pelabur Yakin Untuk Pergerakan ‘Bullish’ Harga?

Pasaran memulakan pergerakan di awal minggu ini dengan perlahan mengiringi nada berhati-hati dengan jangkaan gelora yang bakal menanti di penghujung minggu.
Pelabur dilihat mengambil langkah tunggu dan lihat pada ketika ini, berwaspada menunggu keputusan beberapa mesyuarat polisi bank pusat yang akan berlangsung pada Khamis ini dengan tumpuan utama terarah pada FOMC.
Federal Reserve (Fed) dijangka untuk meneruskan kenaikan kadar faedah agresif dengan mengekalkan peningkatan 75 mata asas kadar untuk kali ketiga berturut-turut.
US dolar pada dagangan awal Isnin semalam menyaksikan pergerakan positif pada sesi Asia namun mula suram di sesi Eropah. Di sesi New York, US dolar mula menunjukkan penyusutan nilainya semula.
Situasi tersebut kembali memberi ruang kepada mata wang utama yang lain untuk ‘bernafas’ kembali selepas ditekan pada sesi-sesi sebelumnya oleh US dolar.

Seperti yang diperhatikan pada carta harga pasangan mata wang EUR/USD, harga masih dinilai bergerak dalam zon mendatar dengan penurunan harga yang bermula sejak awal sesi Asia telah mencecah sekitar 0.99700.
Dan bersambung pada sesi berikutnya, harga melantun semula membuat kenaikan dan berjaya melepasi paras pariti 1.0000 untuk menutup dagangan sesi New York sekitar 1.00200.
 Harga yang bergerak smula di atas paras sokongan Moving Average 50 (MA50) pada rangka masa 1 jam di carta EUR/USD kembali memberikan isyarat awal untuk harga memulakan corak pergerakan bullish.
Pergerakan harga perlahan menyambung dagangan sesi Asia di pagi Selasa ini, namun ada corak kenaikan yang dipaparkan walaupun pada kadar yang perlahan.
Sekiranya kenaikan berjaya diteruskan pada sesi-sesi dagangan berikutnya, rintangan pada ketinggian 1.01000 dilihat menjadi sasaran awal untuk diuji harga.
Seterusnya harga yang meneruskan kenaikan lebih tinggi berkemungkinan akan mencapai semula paras ketinggian minggu lalu sekitar 1.01900.
Sebaliknya jika harga kembali susut semula memasuki zon mendatar sebelum ini, paras sokongan pada 0.99500 bakal diuji setelah harga bergerak di bawah paras pariti 1.0000.
Penurunan lanjut harga melepasi 0.99500 dilihat akan menuju pula ke zon support utama yang berada pada 0.98800.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kedudukan Terkini Undi Pembebasan Scotland dan Matawang GBP Menaik.

GBP/USD meningkat kepada 1.65230 (tgh hari waktu Malaysia)  hampir 250 pips sejak semalam, kerana ia kelihatan seperti orang Scotland akan mengundi untuk tinggal dan menjadi sebahagian daripada UK. Kadar pengangguran yang menjadi tajuk utama di UK jatuh kepada 6.2 peratus dalam tempoh tiga bulan hingga akhir bulan Julai – paras terendah sejak tahun 2008.
Angka ini adalah lebih kurang sejajar dengan jangkaan, jatuh dengan stabil apabila ekonomi pulih, walaupun angka gaji belum dapat ditingkatkan. Masih terdapat 2 juta menganggur dan 30.6 juta orang yang bekerja di UK, manakala kadar pekerjaan  mencapai 73 peratus untuk umur sekitar 16-64 tahun berusia, peningkatan pada kadar 72.9 peratus bagi tempoh tiga bulan hingga April.
 Pengundi-pengundi di Scotland pada hari Khamis mula membuang undi mereka dalam referendum bersejarah sama ada untuk kekal di dalam UK atau bebas merdeka sebagai sebuah negara merdeka. Ini adalah peristiwa yang sangat besar dan berikan efek mendalam kepada matawang GBP. Kempen untuk bebas daripada UK di buat selamat 2 tahun. Namun kebanyakan pemilihan menunjukkan pro-U.K. Buat masa ini,  jam 1.00 PM waktu Malaysia, apabila artikel ini ditulis, ramai kawasan daripada UK telah Vote kepada TIDAK(mahu kekal dalam UK), berbanding kawasan yang vote sebagai YA(mahu bebas). Nampaknya undi TIDAK mendahului undi YA.
Apa-apa pun banyak spekulator berlegar-legar dalam isu ini. Volatility tinggi dijangkakan selepas keputusan penuh.
Keputusan penuh : Lihat sini : Keputusan Undian Pilihanraya Scotland


Waspada! Pembetulan Harga Berlaku Pada Trend Penurunan Carta EUR/JPY

Mata wang safe-haven Yen pada dagangan Selasa semalam kembali bergerak susut berbanding kebanyakan mata wang utama yang lain dalam pasaran. Adakah ini petanda sentimen pasaran sudah pulih?
Masih awal untuk menilai risiko krisis antara Rusia dan Ukraine sudah mereda. Malah, ketegangan bakal meningkat dengan campur tangan pihak Eropah dan Amerika Syarikat (AS) yang melancarkan sekatan ke atas Rusia apabila tidak menyenangi tindakan Rusia yang dilihat mencabuli undang-undang antarabangsa.
Namun, penyusutan Yen berlaku semalam adalah dilihat sebagai reaksi pasaran terhadap kenyataan oleh Presiden Ukraine, Volodymyr Zelensky yang percaya bahawa peperangan tidak akan berlaku.
Pelabur juga berkemungkinan melihat peluang untuk memasuki dagangan pada harga yang lebih baik dengan mengambil dahulu keuntungan pada posisi sebelum ini.
Seperti yang diperhatikan pada pergerakan harga di carta EUR/JPY, harga telah membuat penurunan pada awal minggu sehingga ke zon sokongan harga sekitar 129.400.
Pada kenaikan harga berlaku semula pada sesi Eropah semalam menguji paras 130.700 iaitu zib SBR (support become resistance) namun gagal ditembusi.
Harga susut semula dan bergerak mendatar sehingga penghujung sesi New York dan kekal perlahan di atas paras sokongan Moving Average 50 (MA50) pada rangka masa 1 jam sehingga dagnagan bersambung ke sesi Asia dan awal pembukaan sesi Eropah hari ini (Rabu).
 Zon SBR 130.700 masih akan dinilai untuk diuji harga bagi pelabur mendapatkan petunjuk pergerakan harga selanjutnya.
Sekiranya sentimen pasaran kian memulih dan memberi kesan penyusutan terhadap Yen, harga dijangka untuk melepasi rintangan pada zon SBR 130.700 dan menguji pula zon SBR 131.600.
Kenaikan lebih tinggi yang akan diteruskan bakal menuju sehingga ke zon 133.00 yang menjadi paras tertinggi dicapai harga dalam tempoh dagangan 3 bulan ini.
Sebaliknya jika harga menyambung semula corak penurunan harga, zon sokongan 129.400 bakal ditembusi untuk harga susut lebih rendah menuju ke zon 128.400 hingga 128.00.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Susut Semula, GBP/USD Gagal Teruskan Kenaikan Di Penghujung Minggu

Sementara menantikan laporan pertumbuhan ekonomi UK serta data-data ekonomi yang bakal diterbitkan bersama pada sesi Eropah sebentar lagi, mata wang Pound kembali bergerak lemah pada dagangan Khamis semalam.
Ini adalah berikutan tekanan semula oleh pengukuhan US dolar dalam pasaran selepas data inflasi Amerika Syarikat (AS) diterbitkan kekal di paras tertinggi 40 tahun.

Justeru, pelabur menyaksikan harga pada carta pasangan mata wang GBP/USD kembali membuat penurunan semalam, menyangkal jangkaan untuk meneruskan kenaikan lebih tinggi.
Sebelum ini, pelabur menilai isyarat untuk perubahan trend bullish selepas harga melonjak dari zon support 1.31000 dan melepasi halangan Moving Average 50 (MA50) pada rangka masa 1 jam.
Namun dagangan semalam melihatkan harga gagal untuk tembusi zon rintangan 1.32000 dan penurunan harga pada sesi New York telah kembali semula ke zon support 1.31000.
Juga bergerak semula di bawah paras halangan MA50 memberi petunjuk untuk harga menyambung semula pergerakan pada trend bearish seperti minggu sebelum ini.
 Penurunan harga di bawah paras 1.31000 dilihat akan menuju ke paras tumpuan sekitar 1.3000 pula bagi mencatatkan paras terendah terbaru 16 bulan.
Sebaliknya jika harga kembali membuat kenaikan, rintangan buat harga masih dilihat pada zon 1.32000 sebelum kenaikan lebih tinggi memberi isyarat lebih jelas untuk perubahan trend bullish.
Kenaikan harga selanjutnya bakal kembali menyentuh semula paras 1.33000 untuk harga menguji zon SBR (support become resistance) tersebut.
Pelabur akan lebih berwaspada pada dagangan minggu hadapan menjelang mesyuarat bank pusat England dan juga FOMC yang akan mempengaruhi pergerakan US dolar dan Pound.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


BOJ Kekalkan Dasar Monetari Longgar, Ini Reaksi USD/JPY!

Bank of Japan (BOJ) memutuskan pada hari Jumaat untuk membiarkan kadar faedah tidak berubah pada -0.1% dan mengekalkan sasaran untuk hasil bon kerajaan 10 tahun pada sekitar 0% pada mesyuarat polisi sesi Jun.
Selain itu, bank pusat juga melanjutkan program pinjaman khasnya untuk syarikat-syarikat yang terjejas akibat wabak pandemik selama enam bula sehingga Mac 2022 dan menegaskan ia akan terus mengekalkan dasar monetari yang longgar.
Pada masa yang sama, para pembuat dasar mengatakan ia akan melancarkan skema baru untuk menyediakan dana kepada instrumen kewangan yang melabur atau memberikan pinjaman berkaitan dengan isu perubahan iklim.
 Bank pusat Jepun mengatakan pihaknya menjangkakan pelancaran skema tersebut pada akhir tahun ini dan akan mengeluarkan panduan awal pada pertemuan penetapan kebijakan berikutnya pada bulan Julai.
Dari segi pertumbuhan ekonomi, BOJ berpandangan bahawa ekonomi Jepun telah menunjukkan peningkatan, walaupun negara itu berdepan tekanan daripada sekatan coronavirus yang dilaksanakan semula pada tahun ini.
Ekonomi Jepun menyusut 3.9% tahunan pada suku pertama dan dilihat hanya membuat pemulihan yang sederhana, sementara kadar inflasi meningkat 0.1% dari tahun sebelumnya, menandakan kenaikan tahun ke tahun pertama sejak Mac 2020 tetapi tetap jauh dari sasaran 2% BOJ.
Dagangan yen Jepun dilihat tidak terkesan susulan keputusan ini, dan terus didagangkan stabil berbanding US dolar selepas meraih sokongan daripada penurunan hasil bon AS 10 tahun.


GBP/USD Bakal Teruskan Penurunan, Pasaran Nantikan Data Pekerjaan UK

Sentimen pasaran pada pagi ini lebih tertumpu pada kemerosotan pasaran minyak mentah yang memberikan isyarat yang jelas kejatuhan ekonomi yang akan menjurus kesan negatif terhadap pasaran.
Matawang US dolar bakal meneruskan pengukuhan jika sentimen pasaran terus berisiko dengan permintaan yang meningkat terhadap aset-safe haven berikutan kebimbangan pelabur.
Berdasarkan pergerakan harga pada carta pasangan matawang utama, US dolar mempamerkan pengukuhan pada sesi Asia dengan penurunan harga berbanding Aussie, Euro dan juga Pound.
Pound Sterling dilihat bergerak lemah pada awal dagangan minggu ini selepas pergerakan harga yang mendatar pada minggu lalu berikutan kesihatan Perdana Menteri UK Boris Johnson masih terjejas selepas dilaporkan positif jangkitan COVID-19.
Rundingan EU-UK juga direncatkan oleh krisis pandemik dengan rancangan pertemuan beberapa kali terpaksa ditangguhkan sebelum ini.
UK dilaporkan telah mencatatkan kenaikan kes kematian akibat virus sebanyak 449 dalam tempoh 24 jam, menguatkan lagi jangkaan bahawa negara tersebut akan berdepan situasi kemuncak penularan.
Jika dilihat pergerakan harga pada carta pasangan matawang GBP/USD, harga telah menampilkan corak penurunan harga walaupun pergerakan dilihat lebih mendatar pada penghujung minggu lalu.
Dagangan pada minggu ini melihatkan harga bergerak di bawah paras 1.2500 dan juga paras halangan Moving Average 50 (MA50) yang memberikan isyarat kecenderungan untuk trend menurun.
 Pada sesi Asia pagi ini, pengukuhan yang dipaparkan oleh US dolar telah menekan harga lebih rendah dan menguji paras support minggu lalu hampir di paras 1.2400 yang juga merupakan zon RBS (resistance become support).
Penurunan yang diteruskan berkemungkinan menuju zon support harga yang lebih rendah di bawah paras 1.2270 sehingga ke 1.2200.
Namun jika harga kembali membuat lonjakan semula, paras penting pada 1.2500 akan kembali diuji semula sebelum isyarat lebih jelas untuk harga meneruskan kenaikan lebih tinggi.
Kenaikan harga seterusnya akan menuju ke zon resistance yang dicapai pada ketinggian minggu lalu sekitar paras 1.2640.
Pelabur akan memberi tumpuan pada data pekerjaan UK yang akan diterbitkan pada awal sesi Eropah bermula dan bakal pengaruhi pergerakan bagi matawang Pound.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


8 Berita Forex Penting Tumpuan Pasaran Minggu Ini (2-6 Mac 2020)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data PMI Pembuatan ISM A.S (Isnin 11.00 Malam): Data PMI pembuatan tinjauan ISM di Amerika Syarikat pada bulan Februari turut dijangka berada di atas paras 50.0 yang menunjukkan pengembangan seperti peningkatan pada Januari lalu selepas mencatatkan penguncupan untuk 5 bulan berturut-turut sebelumnya.
Mesyuarat Polisi Bank Pusat Australia (Selasa 11.30 Pagi): Ekoran tekanan oleh risiko Coronavirus, mesyuarat dasar monetari kali kedua tahun ini bagi Reserve Bank of Australia (RBA) dijangkakan berlaku penurunan pada penetapan kadar faedah. Kadar faedah dijangka akan diturunkan ke paras 0.50% dari 0.75% sebelum ini, merekodkan paras terendah terbaru kadar yang pernah ditetapkan oleh bank pusat.
Data Pertumbuhan GDP Australia (Rabu 8.30 Pagi): Menjadi antara data utama tumpuan bank pusat, pasaran menjangkakan pertumbuhan GDP di Australia bagi suku terakhir 2019 kekal di paras 0.4% seperti penurunan pada suku sebelumnya.
 Data Pekerjaan ADP NFP A.S (Rabu 9.15 Malam): Laporan data pekerjaan bagi sektor swasta di Amerika Syarikat untuk bulan Februari dijangka akan mencatatkan peningkatan lebih rendah selepas lonjakan pada bacaan Januari lalu. Bacaan data akan memberi isyarat awal bagi laporan data pekerjaan A.S pada Jumaat.
Mesyuarat Polisi Bank Pusat Kanada (Rabu 11.00 Malam): Bank of Canada (BOC) dijangka akan terus mengekalkan kadar faedah di paras 1.75% tidak berubah seperti yang telah ditetapkan sejak Oktober 2018 yang lalu. Nada kenyataan oleh bank pusat akan mempengaruhi dagangan bagi matawang dolar Kanada dalam pasaran.
Data Imbangan Dagangan Australia (Khamis 8.30 Pagi): Data bagi bulan Januari ini akan diteliti oleh pasaran untuk menilai perbezaan kadar import dan eksport ekonomi Australia. Dijangka bacaan data bakal menurun terkesan oleh kemerosotan pada ekonomi China yang menjadi rakan dagang terbesar Australia.
Data Pekerjaan Kanada (Jumaat 9.30 Malam): Pasaran buruh di Kanada dinilai kukuh dengan ekonomi berjaya mencipta peluang pekerjaan lebih 34,000 pada Januari lalu. Kadar pengangguran juga mencatatkan penurunan kepada 5.5%.
Data Pekerjaan NFP Amerika Syarikat (Jumaat 9.30 Malam): Dikeluarkan bersama data pekerjaan Kanada, laporan pekerjaan NFP Amerika Syarikat menjadi tumpuan utama pasaran setiap awal bulan. Jangkaan pertambahan pekerjaan bagi bulan Februari sedikit menurun namun purata gaji per jam dijangka meningkat. Manakala kadar pengangguran dijangka menurun. Bacaan data yang memberangsangkan bakal menyokong kembali matawang US dolar yang diniagakan lemah dalam pasaran.